text:
Παράρτημα 3
 3.1.2.1.2.1
 το σημείο πατήματος του επιταχυντή πριν από τη γραμμή AA′· η τιμή πρέπει να αναφέρεται σε πλήρη μέτρα
 awot test, PP-BB
 m/s2
 Παράρτημα 3
 3.1.2.1.2.2
 επιτάχυνση με πλήρως ανοικτή την πεταλούδα από PP′ έως ΒΒ′· τιμή που πρέπει να αναφέρεται και να χρησιμοποιείται για υπολογισμούς, με ακρίβεια δεύτερου δεκαδικού ψηφίου
 aurban
 m/s2
 Παράρτημα 3
 3.1.2.1.2.3
 επιτάχυνση-στόχος που αντιπροσωπεύει την επιτάχυνση αστικής κυκλοφορίας· τιμή που πρέπει να αναφέρεται και να χρησιμοποιείται για υπολογισμούς, με ακρίβεια δεύτερου δεκαδικού ψηφίου
 awot ref
 m/s2
 Παράρτημα 3
 3.1.2.1.2.4
 επιτάχυνση αναφοράς της δοκιμής με πλήρως ανοικτή την πεταλούδα· τιμή που πρέπει να αναφέρεται και να χρησιμοποιείται για υπολογισμούς, με ακρίβεια δεύτερου δεκαδικού ψηφίου
 kP
 —
 Παράρτημα 3
 3.1.2.1.3
 μερικός συντελεστής ισχύος· τιμή που πρέπει να αναφέρεται και να χρησιμοποιείται για υπολογισμούς, με ακρίβεια δεύτερου δεκαδικού ψηφίου
 awot i
 m/s2
 Παράρτημα 3
 3.1.2.1.4.1
 η επιτάχυνση που επιτυγχάνεται με πλήρως ανοιχτή την πεταλούδα στην σχέση μετάδοσης i· τιμή που πρέπει να αναφέρεται και να χρησιμοποιείται για υπολογισμούς, με ακρίβεια δεύτερου δεκαδικού ψηφίου
 awot (i + 1)
 m/s2
 Παράρτημα 3
 3.1.2.1.4.1
 η επιτάχυνση που επιτυγχάνεται με πλήρως ανοιχτή την πεταλούδα στην σχέση μετάδοσης i· τιμή που πρέπει να αναφέρεται και να χρησιμοποιείται για υπολογισμούς, με ακρίβεια δεύτερου δεκαδικού ψηφίου
 λόγος σχέσεων μετάδοσης i
 —
 Παράρτημα 3
 3.1.2.1.4.1
 πρώτη από δύο σχέσεις μετάδοσης για χρήση στη δοκιμής οχήματος
 λόγος σχέσεων μετάδοσης i+1
 —
 Παράρτημα 3
 3.1.2.1.4.1
 δεύτερη από δύο σχέσεις μετάδοσης, με στροφές κινητήρα χαμηλότερες από σχέση μετάδοσης i
 k
 —
 Παράρτημα 3
 3.1.2.1.4.1
 συντελεστής στάθμισης της σχέσης μετάδοσης· τιμή που πρέπει να αναφέρεται και να χρησιμοποιείται για υπολογισμούς, με ακρίβεια δεύτερου δεκαδικού ψηφίου
 nBB′
 1/min
 Παράρτημα 3
 3.1.2.2
 ταχύτητα περιστροφής του κινητήρα του οχήματος όταν το σημείο αναφοράς διέρχεται από τη γραμμή BB′· τιμή που πρέπει να αναφέρεται και να χρησιμοποιείται για υπολογισμούς, με ακρίβεια 10 min– 1
 S
 1/min
 Παράρτημα 3
 3.1.2.2
 ονομαστική ταχύτητα περιστροφής σε στροφές ανά λεπτό, συνώνυμη με ταχύτητα περιστροφής του κινητήρα στη μέγιστη ισχύ,
 ntarget BB′
 1/min
 Παράρτημα 3
 3.1.2.2.1.1 α)
 στόχος της ταχύτητας περιστροφής του κινητήρα του οχήματος όταν το σημείο αναφοράς πρέπει να διέλθει από τη γραμμή BB′ (βλέπε σημείο 2.11.2 για τον ορισμό του σημείου αναφοράς)
 vtarget BB′
 km/h
 Παράρτημα 3
 3.1.2.2.1.1 α)
 στόχος της ταχύτητας του οχήματος όταν είναι αναγκαίο το σημείο αναφοράς να διέλθει από τη γραμμή BB′ (βλέπε σημείο 2.11.2 για τον ορισμό του σημείου αναφοράς)
 vBB′ gear I
 km/h
 Παράρτημα 3
 3.1.2.2.1.1 (β)
 ταχύτητα στόχος του οχήματος όταν πληρούνται ορισμένες προϋποθέσεις
 vBB′ gear i, i= 1,2
 km/h
 Παράρτημα 3
 3.1.2.2.1.1 γ)
 ταχύτητα στόχος του οχήματος όταν πληρούνται ορισμένες προϋποθέσεις
 gearx
 —
 Παράρτημα 3
 3.1.2.2.1.1 δ)
 πρώτον δύο σχέσεις μετάδοσης που χρησιμοποιούνται για τις δοκιμές του M2 με μέγιστη επιτρεπόμενη μάζα άνω των 3 500 kg, M3, N2, και N3 όταν πληρούνται ορισμένα κριτήρια σχετικά με τις συνθήκες δοκιμής
 geary
 —
 Παράρτημα 3
 3.1.2.2.1.1 δ)
 δεύτερος από δύο λόγους σχέσεων μετάδοσης που χρησιμοποιούνται για δοκιμές του M2 που έχει μέγιστη εγκεκριμένη μάζα άνω των 3 500 kg, M3, N2, και N3 όταν πληρούνται ορισμένα κριτήρια


text:
σχετικά με συνθήκες δοκιμών
 vBB′x
 km/h
 Παράρτημα 3
 3.1.2.2.1.1 δ)
 ταχύτητα στόχος του οχήματος όταν πληρούνται ορισμένες προϋποθέσεις
 vBB′y
 km/h
 Παράρτημα 3
 3.1.2.2.1.1 δ)
 ταχύτητα στόχος του οχήματος όταν πληρούνται ορισμένες προϋποθέσεις
 vBB′1
 km/h
 Παράρτημα 3
 3.1.2.2.1.2 β)
 ταχύτητα στόχος του οχήματος όταν πληρούνται ορισμένες προϋποθέσεις
 vBB′2
 km/h
 Παράρτημα 3
 3.1.2.2.1.2 β)
 ταχύτητα στόχος του οχήματος όταν πληρούνται ορισμένες προϋποθέσεις
 nBB′i, i=1,2
 1/min
 Παράρτημα 3
 3.1.2.2.1.2 δ)
 ταχύτητα περιστροφής του κινητήρα όταν το σημείο αναφοράς διέρχεται από τη γραμμή BB′, όταν πληρούνται ορισμένες προϋποθέσεις
 Lcrs i
 dB(A)
 Παράρτημα 3
 3.1.3.1
 στάθμη ηχητικής πίεσης οχήματος σε δοκιμή σταθερής ταχύτητας για σχέση μετάδοσης i· τιμή που πρέπει να αναφέρεται και να χρησιμοποιείται για υπολογισμούς, με ακρίβεια πρώτου δεκαδικού ψηφίου
 Lcrs (i + 1)
 dB(A)
 Παράρτημα 3
 3.1.3.1
 στάθμη ηχητικής πίεσης οχήματος σε δοκιμή σταθερής ταχύτητας για σχέση μετάδοσης (1 + i)· τιμή που πρέπει να αναφέρεται και να χρησιμοποιείται για υπολογισμούς, με ακρίβεια πρώτου δεκαδικού ψηφίου
 Lcrs rep
 dB(A)
 Παράρτημα 3
 3.1.3.1
 αναφερόμενη στάθμη ηχητικής πίεσης οχήματος σε δοκιμή σταθερής ταχύτητας· τιμή που πρέπει να αναφέρεται και να χρησιμοποιείται για υπολογισμούς, με ακρίβεια πρώτου δεκαδικού ψηφίου
 Lwot i
 dB(A)
 Παράρτημα 3
 3.1.3.1
 στάθμη ηχητικής πίεσης οχήματος σε δοκιμή με πλήρως ανοιχτή την πεταλούδα για σχέση μετάδοσης i· τιμή που πρέπει να αναφέρεται και να χρησιμοποιείται για υπολογισμούς, με ακρίβεια πρώτου δεκαδικού ψηφίου
 Lwot (i + 1)
 dB(A)
 Παράρτημα 3
 3.1.3.1
 στάθμη ηχητικής πίεσης οχήματος σε δοκιμή με πλήρως ανοικτή την πεταλούδα για σχέση μετάδοσης (1 + i)·; τιμή που πρέπει να αναφέρεται και να χρησιμοποιείται για υπολογισμούς, με ακρίβεια πρώτου δεκαδικού ψηφίου
 Lwot rep
 dB(A)
 Παράρτημα 3
 3.1.3.1
 αναφερόμενη στάθμη ηχητικής πίεσης οχήματος σε δοκιμή με πλήρως ανοικτή την πεταλούδα· τιμή που πρέπει να αναφέρεται και να χρησιμοποιείται για υπολογισμούς, με ακρίβεια πρώτου δεκαδικού ψηφίου
 Lurban
 dB(A)
 Παράρτημα 3
 3.1.3.1
 αναφερόμενη στάθμη ηχητικής πίεσης οχήματος που αντιπροσωπεύει αστική λειτουργία· αξία που πρέπει να αναφερθεί μαθηματικά στρογγυλοποιημένη στον πλησιέστερο ακέραιο
 awot_ASEP
 m/s2
 Παράρτημα 7
 2.3
 μέγιστη επιτάχυνση που απαιτείται με πλήρως ανοικτή την πεταλούδα
 κ
 —
 Παράρτημα 7
 2.3
 σχέσεις μετάδοσης προς δοκιμή στο σημείο «Συμπληρωματικές διατάξεις σχετικά με τις εκπομπές ήχου» (ASEP)
 nBB_ASEP
 1/min
 Παράρτημα 7
 2.3
 μέγιστη ταχύτητα του κινητήρα δοκιμής· τιμή που πρέπει να αναφέρεται και να χρησιμοποιείται για υπολογισμούς, με ακρίβεια 10 min-1
 vAA′_ASEP
 km/h
 Παράρτημα 7
 2.3
 ταχύτητα-στόχος του οχήματος για το σημείο δοκιμής P1 της μεθόδου εκτίμησης σύμφωνα με το σημείο 2.4
 vBB′_ASEP
 km/h
 Παράρτημα 7
 2.3
 ταχύτητα-στόχος του οχήματος για το σημείο δοκιμής P4 της μεθόδου εκτίμησης σύμφωνα με το σημείο 2.4
 Pj
 —
 Παράρτημα 7
 2.4
 Σημείο/-α δοκιμής βάσει ASEP
 j
 —
 Παράρτημα 7
 2.4
 δείκτης για τα σημεία δοκιμής βάσει του ASEP
 vBB_j
 km/h
 Παράρτημα 7
 2.4
 ταχύτητα δοκιμής του οχήματος στη γραμμή BB′ για ένα συγκεκριμένο σημείο δοκιμής ASEP
 awot,test, κj
 m/s2
 Παράρτημα 7
 2.5
 επιτάχυνση με πλήρως ανοικτή πεταλούδα που επιτεύχθηκε στη σχέση μετάδοσης κ και στο σημείο δοκιμής j
 Lwot,κj
 dB(A)
 Παράρτημα 7
 2.5
 στάθμη ηχητικής πίεσης που μετράται για μια σχέση κ και σε ένα συγκεκριμένο σημείο δοκιμής j· τιμή

type: contracts

jurisdiction: EU


text:
που πρέπει να αναφέρεται και να χρησιμοποιείται για υπολογισμούς, με ακρίβεια πρώτου δεκαδικού ψηφίου
 nBB,κj
 1/min
 Παράρτημα 7
 2.5
 ταχύτητα κινητήρα του οχήματος δοκιμής στη γραμμή BB′ για σχέση μετάδοσης κ και σε ένα συγκεκριμένο σημείο δοκιμής j·
 vAA,κj
 km/h
 Παράρτημα 7
 2.5
 ταχύτητα του οχήματος δοκιμής στη γραμμή AA′ για σχέση μετάδοσης κ και σε ένα συγκεκριμένο σημείο δοκιμής j· τιμή που πρέπει να αναφέρεται και να χρησιμοποιείται για υπολογισμούς, με ακρίβεια πρώτου δεκαδικού ψηφίου
 vBB,κj
 km/h
 Παράρτημα 7
 2.5
 ταχύτητα του οχήματος δοκιμής στη γραμμή BB′ για σχέση μετάδοσης κ και σε ένα συγκεκριμένο σημείο δοκιμής j· τιμή που πρέπει να αναφέρεται και να χρησιμοποιείται για υπολογισμούς, με ακρίβεια πρώτου δεκαδικού ψηφίου
 vPP,κj
 km/h
 Παράρτημα 7
 2.5
 ταχύτητα δοκιμής του οχήματος στη γραμμή PP′ για σχέση μετάδοσης κ και σε ένα συγκεκριμένο σημείο δοκιμής j· τιμή που πρέπει να αναφέρεται και να χρησιμοποιείται για υπολογισμούς μέχρι το πρώτο δεκαδικό ψηφίο
 Lanchor
 dB(A)
 Παράρτημα 7
 3.1
 αναφερθείσα στάθμη ηχητικής πίεσης οχήματος για σχέση μετάδοσης i από το παράρτημα 3· τιμή που πρέπει να αναφέρεται και να χρησιμοποιείται για υπολογισμούς, με ακρίβεια πρώτου δεκαδικού ψηφίου
 nanchor,κ
 1/min
 Παράρτημα 7
 3.1
 αναφερθείσες στροφές κινητήρα οχήματος για σχέση μετάδοσης i από το παράρτημα 3·
 vanchor,κ
 km/h
 Παράρτημα 7
 3.1
 αναφερθείσα ταχύτητα οχήματος δοκιμής για σχέση μετάδοσης i στη γραμμή BB′ από το παράρτημα 3· τιμή που πρέπει να αναφέρεται και να χρησιμοποιείται για υπολογισμούς, με ακρίβεια πρώτου δεκαδικού ψηφίου
 Lκj
 dB(A)
 Παράρτημα 7
 3.5
 στάθμη ηχητικής πίεσης που μετράται για μια σχέση κ και σε σημείο δοκιμής j· τιμή που πρέπει να αναφέρεται και να χρησιμοποιείται για υπολογισμούς, με ακρίβεια πρώτου δεκαδικού ψηφίου
 kP_ASEP
 —
 Παράρτημα 7
 4.2.1
 μερικός συντελεστής ισχύος που προσδιορίζεται για την αρχή Lurban
 ASEP
 Lwot_ASEP
 dB(A)
 Παράρτημα 7
 4.2.1
 στάθμη ηχητικής πίεσης οχήματος που μετράται για την αρχή Lurban
 ASEP· τιμή που πρέπει να αναφέρεται και να χρησιμοποιείται για υπολογισμούς, με ακρίβεια πρώτου δεκαδικού ψηφίου
 Lurban_measured_ASEP
 dB(A)
 Παράρτημα 7
 4.2.1
 ενδιάμεσο αποτέλεσμα για τον υπολογισμό του ΔLurban_ASEP· τιμή που πρέπει να αναφέρεται και να χρησιμοποιείται για υπολογισμούς μέχρι το πρώτο δεκαδικό ψηφίο
 Lurban_normalized
 dB(A)
 Παράρτημα 7
 4.2.1
 ενδιάμεσο αποτέλεσμα για τον υπολογισμό του ΔLurban_ASEP· τιμή που πρέπει να αναφέρεται και να χρησιμοποιείται για υπολογισμούς μέχρι το πρώτο δεκαδικό ψηφίο
 Lref
 dB(A)
 Παράρτημα 7
 5.3
 στάθμη ηχητικής πίεσης αναφοράς για αξιολόγηση ήχου αναφοράς· τιμή που πρέπει να αναφέρεται και να χρησιμοποιείται για υπολογισμούς, με ακρίβεια πρώτου δεκαδικού ψηφίου
 nref_κ
 1/min
 Παράρτημα 7
 5.3
 στροφές αναφοράς του κινητήρα για αξιολόγηση ήχου αναφοράς
 vref
 km/h
 Παράρτημα 7
 5.3
 ταχύτητα αναφοράς οχήματος δοκιμής για αξιολόγηση ήχου αναφοράς
 nBB′_ref
 1/min
 Παράρτημα 7
 5.3
 στροφές αναφοράς κινητήρα οχήματος δοκιμής για αξιολόγηση ήχου αναφοράς
 vBB′_ref
 km/h
 Παράρτημα 7
 5.3
 ταχύτητα δοκιμής του οχήματος αναφοράς για αξιολόγηση ήχου αναφοράς
 Lurban_ASEP
 dB(A)
 Παράρτημα 7
 6.2
 εκτιμώμενη αστική στάθμη ηχητικής πίεσης όπως προσδιορίζεται για την αρχή Lurban
 ASEP· η τιμή πρέπει να υποβληθεί και να χρησιμοποιηθεί για υπολογισμούς μέχρι το πρώτο δεκαδικό ψηφίο
 2.25. Τρόποι λειτουργίας
 2.25.1. «τρόπος λειτουργίας»: μια διακεκριμένη κατάσταση επιλέξιμη από τον οδηγό, η οποία


text:
πράγματι επηρεάζει τις εκπομπές ήχου του οχήματος.
 2.26. Σταθερή επιτάχυνση
 2.26.1. «σταθερή επιτάχυνση»: εφαρμόζεται όταν δίνεται η επιτάχυνση που πρέπει να υπολογιστεί όταν ο λόγος επιτάχυνσης μεταξύ wot_testPP-BB και awot test είναι μικρότερος ή ίσος με 1,2.
 2.26.2. «ασταθής επιτάχυνση»: η απόκλιση από τη σταθερή επιτάχυνση κατά τη διάρκεια της επιτάχυνσης.
 2.26.2.1. Ασταθής επιτάχυνση ενδέχεται να προκύψει και κατά την έναρξη της επιτάχυνσης από χαμηλές ταχύτητες, όταν η μετάδοση ισχύος θα αντιδράσει με κραδασμούς και τρανταγμούς στο αίτημα επιτάχυνσης.
 3. ΑΙΤΗΣΗ ΕΓΚΡΙΣΗΣ
 3.1. Η αίτηση για χορήγηση έγκρισης τύπου οχήματος όσον αφορά τον ήχο υποβάλλεται από τον κατασκευαστή του οχήματος ή από δεόντως εξουσιοδοτημένο αντιπρόσωπό του.
 3.2. Συνοδεύεται από τα κατωτέρω αναφερόμενα έγγραφα και από τα ακόλουθα στοιχεία εις τριπλούν:
 3.2.1.
 περιγραφή του τύπου οχήματος όσον αφορά τα στοιχεία που αναφέρονται στο σημείο 2.2 ανωτέρω· καθορίζονται οι αριθμοί και/ή τα σύμβολα που προσδιορίζουν τον τύπο κινητήρα και τον τύπο οχήματος·
 3.2.2.
 κατάλογος των κατασκευαστικών στοιχείων, με τη δέουσα περιγραφή, τα οποία απαρτίζουν το σύστημα μείωσης του ήχου.
 3.2.3.
 σχέδιο του συναρμολογημένου συστήματος μείωσης του ήχου και ένδειξη της θέσης του επί του οχήματος·
 3.2.4.
 λεπτομερή σχέδια κάθε στοιχείου, έτσι ώστε το τελευταίο να δύναται να εντοπίζεται και να αναγνωρίζεται ευχερώς, και ένδειξη των υλικών που χρησιμοποιήθηκαν.
 3.2.5.
 Ένα τεχνικό δελτίο πληροφοριών που περιλαμβάνει τις πληροφορίες που αναφέρονται στο παράρτημα 1 προσάρτημα 2.
 3.3. Στην περίπτωση του σημείου 2.2.2, το αντιπροσωπευτικό του υπόψη τύπου προσκομιζόμενο όχημα που επιλέγεται από την Τεχνική Υπηρεσία την επιφορτισμένη με τις δοκιμές έγκρισης, με τη συμφωνία του κατασκευαστή του οχήματος, είναι δε εκείνο που έχει τη μικρότερη μάζα σε κατάσταση λειτουργίας και το βραχύτερο μήκος και ανταποκρίνεται στις προδιαγραφές που παρατίθενται στο σημείο 3.1.2.2. στο παράρτημα 3.
 3.4. Κατόπιν αιτήσεως της Τεχνικής Υπηρεσίας που διενεργεί τις δοκιμές έγκρισης, ο κατασκευαστής του οχήματος υποβάλλει, επιπλέον, προσκομίζεται δείγμα του συστήματος απόσβεσης ήχου και κινητήρα που να έχει τουλάχιστον τον ίδιο κυλινδρισμό και την ίδια μέγιστη ονομαστική ισχύ με εκείνο με τον οποίο είναι εξοπλισμένος ο εγκριτέος τύπος του οχήματος.
 3.5. Η αρχή έγκρισης τύπου επιβεβαιώνει την ύπαρξη ικανοποιητικών μέτρων που εξασφαλίζουν τον αποτελεσματικό έλεγχο της συμμόρφωσης της παραγωγής πριν από τη χορήγηση της έγκρισης τύπου.
 4. ΣΗΜΑΝΣΕΙΣ
 4.1. Οι συνιστώσες του συστήματος ηχοαπόσβεσης, με εξαίρεση τα εξαρτήματα στερέωσης και τις σωληνώσεις, πρέπει να φέρουν:
 4.1.1.
 την εμπορική επωνυμία ή το εμπορικό σήμα του κατασκευαστή των συστημάτων ηχοαπόσβεσης και των στοιχείων τους· και
 4.1.2.
 την εμπορική περιγραφή του κατασκευαστή,
 4.2. Τα σήματα αυτά πρέπει να είναι ευανάγνωστα και ανεξίτηλα ακόμα και μετά την τοποθέτηση.
 4.3. Ένα στοιχείο δύναται να φέρει περισσότερους αριθμούς έγκρισης, εάν έχει εγκριθεί ως στοιχείο περισσότερων ανταλλακτικών συστημάτων σιγαστήρα.
 5. ΕΓΚΡΙΣΗ
 5.1. Η έγκριση τύπου χορηγείται μόνο εφόσον ο τύπος οχήματος πληροί τις απαιτήσεις των παραγράφων 6. και 7. κατωτέρω.
 5.2. Για κάθε τύπο που εγκρίνεται χορηγείται αριθμός έγκρισης. Τα πρώτα δύο ψηφία του (προς το παρόν 03, που αντιστοιχεί στη σειρά τροποποιήσεων 03) δηλώνουν τη σειρά τροποποιήσεων που περιλαμβάνει τις πλέον πρόσφατες σημαντικές τεχνικές τροποποιήσεις που έγιναν στον κανονισμό κατά τη χρονική στιγμή έκδοσης της


text:
έγκρισης. Το ίδιο συμβαλλόμενο μέρος δεν δύναται να εκχωρήσει τον ίδιο αριθμό σε άλλον τύπο οχήματος.
 5.3. Η ειδοποίηση για την έγκριση ή την επέκταση ή την απόρριψη ή την ανάκληση της έγκρισης ή την οριστική παύση παραγωγής τύπου οχήματος σύμφωνα με τον παρόντα κανονισμό κοινοποιείται στα συμβαλλόμενα μέρη της συμφωνίας τα οποία εφαρμόζουν τον παρόντα κανονισμό, με τη χρήση εντύπου που συμμορφώνεται προς το υπόδειγμα του παραρτήματος 1 του παρόντος κανονισμού.
 5.4. Σε κάθε όχημα το οποίο ανταποκρίνεται σε τύπο οχήματος που έχει εγκριθεί σύμφωνα με τον παρόντα κανονισμό, τοποθετείται σε εμφανές και ευπρόσιτο σημείο που καθορίζεται στο έντυπο έγκρισης ένα διεθνές σήμα έγκρισης αποτελούμενο από:
 5.4.1.
 έναν κύκλο που περιβάλλει το γράμμα «Ε», ακολουθούμενο από τον χαρακτηριστικό αριθμό της χώρας η οποία έχει χορηγήσει την έγκριση (3)·
 5.4.2.
 Τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό έγκρισης στα δεξιά του κύκλου που προβλέπεται στο σημείο 5.4.1.
 5.5. Εάν το όχημα συμμορφώνεται με τύπο οχήματος που έχει εγκριθεί βάσει ενός ή περισσότερων άλλων κανονισμών προσαρτημένων στη συμφωνία, στη χώρα η οποία χορηγεί έγκριση σύμφωνα με τον παρόντα κανονισμό, δεν είναι αναγκαίο να επαναλαμβάνεται το σύμβολο που καθορίζεται στο σημείο 5.4.1.· σε μια τέτοια περίπτωση, ο κανονισμός βάσει του οποίου έχει χορηγηθεί έγκριση στη χώρα που έχει χορηγήσει έγκριση βάσει του παρόντος κανονισμού, τοποθετείται σε κατακόρυφες στήλες στα δεξιά του συμβόλου που προβλέπεται στο σημείο 5.4.1.
 5.6. Το σήμα έγκρισης πρέπει να είναι ευανάγνωστο και ανεξίτηλο.
 5.7. Το σήμα έγκρισης τίθεται κοντά ή επάνω στην πινακίδα με τα στοιχεία του οχήματος που τοποθετεί ο κατασκευαστής.
 5.8. Στο παράρτημα 2 του παρόντος κανονισμού παρατίθενται παραδείγματα διάταξης του σήματος έγκρισης.
 6. ΠΡΟΔΙΑΓΡΑΦΕΣ
 6.1. Γενικές προδιαγραφές
 6.1.1. Το όχημα, ο κινητήρας του και το σύστημα ηχοαπόσβεσής του πρέπει να σχεδιάζονται, να κατασκευάζονται και να συναρμολογούνται με τέτοιο τρόπο ώστε να μπορεί ο κινητήρας στην κανονική χρήση, παρά τις δονήσεις τις οποίες μπορεί να υφίσταται, να συμμορφώνεται με τις διατάξεις του παρόντος κανονισμού.
 6.1.2. Το σύστημα ηχοαπόσβεσης είναι σχεδιασμένο, κατασκευασμένο και συναρμοσμένο κατά τρόπο ώστε να παρουσιάζει εύλογη αντοχή έναντι των φαινομένων διάβρωσης στα οποία εκτίθεται, συνεκτιμωμένων και των συνθηκών χρήσης του οχήματος, καθώς και των διαφορετικών ανά περιοχή κλιματικών συνθηκών.
 6.2. Προδιαγραφές σχετικά με τις ηχοστάθμες
 6.2.1. Μέθοδοι μέτρησης
 6.2.1.1. Ο ήχος που κάνει ο προς έγκριση τύπος οχήματος πρέπει να μετράται με τις μεθόδους που περιγράφονται στο παράρτημα 3 του παρόντος κανονισμού, όταν το όχημα βρίσκεται σε κίνηση και όταν το όχημα είναι ακινητοποιημένο (4)· στην περίπτωση οχήματος με κινητήρα εσωτερικής καύσης ο οποίος δεν μπορεί να λειτουργήσει όταν το όχημα είναι ακινητοποιημένο, ο εκπεμπόμενος ήχος πρέπει να μετράται μόνο εν κινήσει. Στην περίπτωση υβριδικού ηλεκτρικού οχήματος της κατηγορίας Μ1 με κινητήρα εσωτερικής καύσης ο οποίος δεν μπορεί να λειτουργήσει όταν το όχημα είναι ακινητοποιημένο, ο εκπεμπόμενος ήχος πρέπει να μετράται σύμφωνα με το παράρτημα 3 παράγραφος 4.
 Τα οχήματα με τεχνικά μέγιστη αποδεκτή μάζα εμφόρτου οχήματος άνω των 2 800 kg πρέπει να υποβάλλονται σε πρόσθετη μέτρηση του θορύβου του συστήματος πεπιεσμένου αέρα με


text:
το όχημα εν στάσει σύμφωνα με τις προδιαγραφές του παραρτήματος 5, εφόσον το όχημα περιλαμβάνει αντίστοιχο εξοπλισμό πέδησης.
 6.2.1.2. Οι τιμές που μετρώνται σύμφωνα με τις διατάξεις του ανωτέρω σημείου 6.2.1.1 πρέπει να καταχωρίζονται στην έκθεση δοκιμής και σε πιστοποιητικό που αντιστοιχεί στο υπόδειγμα που αναφέρεται στο παράρτημα 1.
 6.2.2. Όρια ηχοστάθμης
 Η μετρούμενη ηχοστάθμη σύμφωνα με τις διατάξεις του σημείου 3.1 του παραρτήματος 3, με μαθηματική στρογγυλοποίηση της τιμής στον πλησιέστερο ακέραιο, δεν υπερβαίνει τα εξής όρια:
 Κατηγορία οχήματος
 Οχήματα που χρησιμοποιούνται για τη μεταφορά επιβατών
 Οριακές τιμές (dB(A))
 Φάση 1
 Φάση 2
 Φάση 3
 M1
 PMR ≤ 120
 72
 70
 68
 120 < PMR ≤ 160
 73
 71
 69
 PMR > 160
 75
 73
 71
 PMR > 200, αριθμός θέσεων ≤ 4, ύψος σημείου R < 450 mm από το έδαφος
 75
 74
 72
 M2
 M ≤ 2,5 t
 72
 70
 69
 2,5 t < M ≤ 3,5 t
 74
 72
 71
 M > 3,5 t· Pn ≤ 135 kW
 75
 73
 72
 M > 3,5 t· Pn > 135 kW
 75
 74
 72
 M3
 Pn ≤ 150 kW
 76
 74
 73
 150 kW < Pn ≤ 250 kW
 78
 77
 76
 Pn > 250 kW
 80
 78
 77
 Κατηγορία οχήματος
 Οχήματα που χρησιμοποιούνται για τη μεταφορά εμπορευμάτων
 Φάση 1
 Φάση 2
 Φάση 3
 N1
 M ≤ 2,5 t
 72
 71
 69
 M > 2,5 t
 74
 73
 71
 N2
 Pn ≤ 135 kW
 77
 75
 74
 Pn > 135 kW
 78
 76
 75
 N3
 Pn ≤ 150 kW
 79
 77
 76
 150 kW < Pn ≤ 250 kW
 81
 79
 77
 Pn > 250 kW
 82
 81
 79
 6.2.2.1. Για τύπους οχημάτων της κατηγορίας M1 που προέρχονται από τύπους οχημάτων της κατηγορίας N1 με τεχνικά αποδεκτή μέγιστη μάζα εμφόρτου οχήματος άνω των 2,5 τόνων και με ύψος σημείου R άνω των 850 mm από το έδαφος, εφαρμόζονται τα όρια των τύπων οχημάτων της κατηγορίας N1 με τεχνικά επιτρεπόμενη μέγιστη μάζα έμφορτου οχήματος άνω των 2,5 τόνων.
 6.2.2.2. Για τύπους οχημάτων που είναι σχεδιασμένα για χρήση εκτός δρόμου (5), οι οριακές τιμές αυξάνονται κατά 2 dB(A) για οχήματα κατηγορίας M3 και N3 και 1 dB(A) για κάθε άλλη κατηγορία οχημάτων.
 Για οχήματα της κατηγορίας M1, οι αυξημένες οριακές τιμές για τα οχήματα παντός εδάφους ισχύουν μόνο εάν η τεχνικά αποδεκτή μέγιστη μάζα εμφόρτου οχήματος είναι > των 2 τόνων.
 6.2.2.3. Οι οριακές τιμές αυξάνονται κατά 2 dB(A) για τα οχήματα με πρόσβαση αναπηρικού αμαξιδίου της κατηγορίας M1 το οποίο έχει κατασκευαστεί ή μετατραπεί ειδικά για την εξυπηρέτηση ενός ή περισσότερων προσώπων που κάθονται σε αναπηρικά αμαξίδια όταν μετακινούνται οδικώς, και τα θωρακισμένα οχήματα, όπως ορίζονται στο σημείο 2.5.2 του R.E.3
 6.2.2.4. Για τύπους οχημάτων της κατηγορίας M3 με κινητήρα βενζίνης, ισχύει μόνον η οριακή τιμή αυξάνεται κατά 2 dB(A).
 6.2.2.5. Για τους τύπους οχημάτων της κατηγορίας N1 με τεχνικά επιτρεπόμενη μέγιστη μάζα έμφορτου οχήματος μικρότερη ή ίση των 2,5 τόνων, ο κυβισμός του κινητήρα που δεν υπερβαίνει τα 660 cc και ο λόγος ισχύος προς μάζα (PMR), ο


text:
οποίος υπολογίζεται βάσει της τεχνικά επιτρεπόμενης μέγιστης μάζας εμφόρτου οχήματος, δεν υπερβαίνει τα 35 και μια οριζόντια απόσταση «d» μεταξύ του εμπρόσθιου άξονα και το σημείο R του καθίσματος του οδηγού, μικρότερη από 100 mm, τα όρια των τύπων οχημάτων της κατηγορίας N1 με τεχνικά επιτρεπόμενη μέγιστη μάζα έμφορτου οχήματος άνω των 2.5 τόνων).
 6.2.3. Πρόσθετες διατάξεις για τις εκπομπές ήχου
 Οι πρόσθετες διατάξεις σχετικά με τις εκπομπές ήχου (ASEP) ισχύουν μόνο για τα οχήματα των κατηγοριών M1 και N1 που είναι εξοπλισμένα με κινητήρα εσωτερικής καύσης.
 Τα οχήματα που θεωρείται ότι πληρούν τις απαιτήσεις του παραρτήματος 7, εάν ο κατασκευαστής του οχήματος παρέχει τεχνικά έγγραφα στην αρχή έγκρισης τύπου που δείχνουν ότι η διαφορά μεταξύ των μέγιστων και των ελάχιστων στροφών κινητήρα των οχημάτων στη γραμμή BB′, για οποιεσδήποτε συνθήκες δοκιμής εντός του πεδίου ελέγχου ASEP που ορίζεται στο σημείο 3.3 του παραρτήματος 7 του παρόντος κανονισμού (συμπεριλαμβανομένου του παραρτήματος 3), δεν πρέπει να υπερβαίνει 0,15 × S. Το άρθρο αυτό προορίζεται ειδικά για κιβώτια ταχυτήτων χωρίς δυνατότητα κλειδώματος μεταβαλλόμενων σχέσεων μετάδοσης (CVT).
 Τα οχήματα εξαιρούνται από τις ASEP εφόσον ικανοποιούν μία από τις κάτωθι προϋποθέσεις:
 α)
 Για οχήματα της κατηγορίας Ν1, αν ο κυβισμός του κινητήρα δεν υπερβαίνει τα 660 cc και ο λόγος ισχύος προς μάζα PMR, ο οποίος υπολογίζεται βάσει της τεχνικά αποδεκτής μέγιστης μάζας εμφόρτου οχήματος, δεν υπερβαίνει τα 35·
 β)
 Για οχήματα της κατηγορίας Ν1, αν το ωφέλιμο φορτίο ανέρχεται σε τουλάχιστον 850 kg και ο λόγος ισχύος προς μάζα, ο οποίος υπολογίζεται βάσει της τεχνικά αποδεκτής μέγιστης μάζας εμφόρτου οχήματος, δεν υπερβαίνει τα 40.
 γ)
 Για οχήματα κατηγορίας N1 ή M1 που προέρχονται από την κατηγορία N1 εάν η τεχνικά αποδεκτή μέγιστη μάζα έμφορτου υπερβαίνει τους 2,5 τόνους και το ύψος σημείου R είναι άνω των 850 mm από το έδαφος και ο λόγος ισχύος προς μάζα, ο οποίος υπολογίζεται βάσει της τεχνικά αποδεκτής μέγιστης μάζας εμφόρτου οχήματος, δεν υπερβαίνει τα 40.
 Οι εκπομπές ήχου του οχήματος υπό τυπικές συνθήκες οδήγησης, οι οποίες είναι διαφορετικές από εκείνες βάσει των οποίων πραγματοποιήθηκε η δοκιμή έγκρισης τύπου που αναφέρεται στο παράρτημα 3 και στο παράρτημα 7, δεν αποκλίνουν σημαντικά από το αποτέλεσμα της δοκιμής.
 6.2.3.1. Ο κατασκευαστής του οχήματος δεν θα αλλάζει, προσαρμόζει ή εισάγει σκόπιμα οποιαδήποτε μηχανική, ηλεκτρική, θερμική ή άλλη διάταξη ή διαδικασία αποκλειστικά και μόνο για τον σκοπό της εκπλήρωσης των απαιτήσεων σχετικά με τις εκπομπές ήχου, όπως καθορίζονται στο πλαίσιο του παρόντος κανονισμού, η οποία δεν λειτουργεί κατά τη διάρκεια της κανονικής λειτουργίας επί της οδού.
 6.2.3.2. Το όχημα θα πληροί τις απαιτήσεις του παραρτήματος 7 του παρόντος κανονισμού.
 6.2.3.3. Στην αίτηση για την έγκριση τύπου, ο κατασκευαστής θα παρέχει δήλωση, η οποία θα καταρτίζεται σύμφωνα με προσάρτημα 1 του παραρτήματος 7, ότι ο προς έγκριση τύπος οχήματος πληροί τις απαιτήσεις του σημείου 6.2.3 του παρόντος κανονισμού.
 6.3. Προδιαγραφές σχετικά με συστήματα εξάτμισης που περιέχουν ινώδη υλικά
 6.3.1. Οι απαιτήσεις του παραρτήματος 4 πρέπει να εφαρμόζονται.
 7. ΤΡΟΠΟΠΟΙΗΣΗ ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ ΤΥΠΟΥ ΟΧΗΜΑΤΟΣ
 7.1. Κάθε τροποποίηση του τύπου οχήματος κοινοποιείται


text:
στην αρχή έγκρισης τύπου που έχει εγκρίνει τον συγκεκριμένο τύπο οχήματος. Η αρχή έγκρισης τύπου δύναται είτε:
 7.1.1.
 να θεωρήσει ότι οι τροποποιήσεις που έγιναν είναι απίθανο να έχουν σημαντικές δυσμενείς επιπτώσεις και ότι, εν πάση περιπτώσει, το όχημα εξακολουθεί να συμμορφώνεται με τις απαιτήσεις, ή
 7.1.2.
 να ζητήσει επιπλέον έκθεση δοκιμής από την Τεχνική Υπηρεσία που είναι υπεύθυνη για τη διεξαγωγή των δοκιμών.
 7.2. Η επικύρωση ή η απόρριψη της έγκρισης, στην οποία προσδιορίζονται οι τροποποιήσεις, ανακοινώνεται στα συμβαλλόμενα μέρη της συμφωνίας που εφαρμόζουν τον παρόντα κανονισμό, σύμφωνα με τη διαδικασία που ορίζεται στο σημείο 5.3 ανωτέρω.
 7.3. Η αρχή έγκρισης τύπου η οποία έχει χορηγήσει την επέκταση της έγκρισης ορίζει αύξοντα αριθμό για την εν λόγω επέκταση και ενημερώνει σχετικά τα υπόλοιπα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό, μέσω εντύπου κοινοποίησης σύμφωνα με το υπόδειγμα στο παράρτημα 1 του παρόντος κανονισμού.
 8. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 8.1 Οι διαδικασίες παραγωγής πρέπει να συμμορφώνονται προς τις διαδικασίες που καθορίζονται στη συμφωνία, προσάρτημα 2 (E/ECE/324-E/ECE/TRANS/505/Rev.2) με τις ακόλουθες απαιτήσεις:
 8.1.1.
 Οχήματα που έχουν εγκριθεί σύμφωνα με τον παρόντα κανονισμό κατασκευάζονται έτσι ώστε να συμφωνούν προς τον εγκεκριμένο τύπο με πλήρωση των απαιτήσεων της παραγράφου 6 ανωτέρω·
 8.1.2.
 τηρούνται οι ελάχιστες απαιτήσεις συμμόρφωσης των διαδικασιών ελέγχου παραγωγής του παραρτήματος 6 του παρόντος κανονισμού·
 8.2. Η αρχή η οποία έχει χορηγήσει την έγκριση τύπου δύναται ανά πάσα στιγμή να προβεί σε επαλήθευση των μεθόδων ελέγχου της συμμόρφωσης που εφαρμόζονται σε κάθε εγκατάσταση παραγωγής. Η κανονική συχνότητα αυτών των επαληθεύσεων είναι μία κάθε δύο έτη.
 9. ΚΥΡΩΣΕΙΣ ΣΕ ΠΕΡΙΠΤΩΣΗ ΜΗ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ
 9.1. Η έγκριση που χορηγείται για τύπο οχήματος σύμφωνα με τον παρόντα κανονισμό μπορεί να ανακληθεί εάν δεν πληρούνται οι απαιτήσεις που εκτίθενται ανωτέρω.
 9.2. Αν ένα συμβαλλόμενο μέρος της συμφωνίας που εφαρμόζει τον παρόντα κανονισμό ανακαλέσει μια έγκριση που έχει χορηγήσει προηγουμένως, πρέπει να ενημερώσει αμέσως σχετικά τα άλλα συμβαλλόμενα μέρη που εφαρμόζουν τον παρόντα κανονισμό, μέσω εντύπου κοινοποίησης σύμφωνα με το υπόδειγμα στο παράρτημα 1 του παρόντος κανονισμού.
 10. ΟΡΙΣΤΙΚΗ ΠΑΥΣΗ ΤΗΣ ΠΑΡΑΓΩΓΗΣ
 10.1. Αν ο κάτοχος της έγκρισης διακόψει οριστικά την παραγωγή ενός τύπου οχήματος που έχει εγκριθεί σύμφωνα με τον παρόντα κανονισμό, ενημερώνει σχετικά την αρχή που χορήγησε την έγκριση. Αφού λάβει τη σχετική κοινοποίηση, η εν λόγω αρχή υποχρεούται να ενημερώσει σχετικά τα υπόλοιπα συμβαλλόμενα μέρη της συμφωνίας του 1958 τα οποία εφαρμόζουν τον παρόντα κανονισμό, μέσω εντύπου κοινοποίησης σύμφωνα με το υπόδειγμα που παρατίθεται στο παράρτημα 1 του παρόντος κανονισμού.
 11. ΜΕΤΑΒΑΤΙΚΕΣ ΔΙΑΤΑΞΕΙΣ
 11.1. Από την ημερομηνία της επίσημης θέσης σε ισχύ της σειράς τροποποιήσεων 03, κανένα συμβαλλόμενο μέρος που εφαρμόζει τον παρόντα κανονισμό δεν απορρίπτει τη χορήγηση εγκρίσεων ή δεν αρνείται την αποδοχή εγκρίσεων σύμφωνα με τον παρόντα κανονισμό, όπως τροποποιήθηκε με τη σειρά τροποποιήσεων 03.
 11.2. Μεταβατικές διατάξεις για τη φάση 1 (βλ. σημείο 6.2.2 παραπάνω)
 11.2.1. Από την 1η Ιουλίου 2016 τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις τύπου μόνο εάν ο τύπος οχήματος που υποβάλλεται προς έγκριση πληροί τις απαιτήσεις της φάσης 1


text:
(βλέπε παραπάνω σημείο 6.2.2) του παρόντος κανονισμού, όπως τροποποιήθηκε από τη σειρά τροποποιήσεων 03.
 Από την επίσημη ημερομηνία έναρξης ισχύος της σειράς τροποποιήσεων 03, τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις τύπου στον τύπο οχήματος που πληροί τις απαιτήσεις της φάσης 2 ή της φάσης 3 του παρόντος κανονισμού, όπως τροποποιήθηκε με τη σειρά τροποποιήσεων 03.
 11.2.2. Τα συμβαλλόμενα μέρη που εφαρμόζουν τον παρόντα κανονισμό δεν αρνούνται τη χορήγηση επεκτάσεων των εγκρίσεων τύπου για τους υφιστάμενους τύπους οχημάτων, οι οποίες έχουν χορηγηθεί σύμφωνα με την σειρά τροποποιήσεων 02 του παρόντος κανονισμού.
 11.2.3. Έως την 30ή Ιουνίου 2022 κανένα συμβαλλόμενο μέρος που εφαρμόζει τον παρόντα κανονισμό δεν αρνείται τη χορήγηση εθνικής ή περιφερειακής έγκρισης τύπου σε τύπο οχήματος που έχει εγκριθεί με βάση τη σειρά τροποποιήσεων 02 του παρόντος κανονισμού.
 11.2.4. Από την 1η Ιουλίου 2022 τα συμβαλλόμενα μέρη που εφαρμόζουν τον παρόντα κανονισμό δεν υποχρεούνται να αποδέχονται, για τον σκοπό εθνικής ή περιφερειακής έγκρισης τύπου, τύπο οχήματος που έχει εγκριθεί με βάση την προηγούμενη σειρά τροποποιήσεων του παρόντος κανονισμού.
 11.2.5. Ακόμα και μετά την ημερομηνία έναρξης ισχύος της σειράς τροποποιήσεων 03 του παρόντος κανονισμού, τα συμβαλλόμενα μέρη που εφαρμόζουν τον παρόντα κανονισμό μπορούν να εξακολουθήσουν για εθνικούς ή περιφερειακούς σκοπούς να χορηγούν εγκρίσεις τύπου και επεκτάσεις τύπου με βάση τις προηγούμενες σειρές τροποποιήσεων του παρόντος κανονισμού.
 11.3. Μεταβατικές διατάξεις για τη φάση 2 (βλ. σημείο 6.2.2 παραπάνω)
 11.3.1. Από την 1η Ιουλίου 2020 για οχήματα τύπου άλλα από τα N2 και από την 1η Ιουλίου 2022 για οχήματα τύπου της κατηγορίας N2, τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις τύπου μόνο εάν ο τύπος οχήματος που υποβάλλεται προς έγκριση πληροί τις απαιτήσεις της φάσης 2 (βλέπε παραπάνω σημείο 6.2.2) του παρόντος κανονισμού, όπως τροποποιήθηκε από τη σειρά τροποποιήσεων 03.
 Περαιτέρω, από την επίσημη ημερομηνία έναρξης ισχύος της σειράς τροποποιήσεων 03, τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις τύπου στον τύπο οχήματος που πληροί τις απαιτήσεις της φάσης 3 του παρόντος κανονισμού, όπως τροποποιήθηκε με τη σειρά τροποποιήσεων 03.
 11.3.2. Τα συμβαλλόμενα μέρη που εφαρμόζουν τον παρόντα κανονισμό δεν αρνούνται τη χορήγηση επεκτάσεων των εγκρίσεων τύπου για τους υφιστάμενους τύπους οχημάτων, οι οποίες έχουν χορηγηθεί σύμφωνα με τη φάση 1 (βλέπε σημείο 6.2.2 ανωτέρω) ή τη σειρά τροποποιήσεων 02 του παρόντος κανονισμού.
 11.3.3. Έως τις 30 Ιουνίου 2022 για τύπους οχημάτων εκτός των N2 και έως τις 30 Ιουνίου 2023 για τύπους οχημάτων της κατηγορίας N2, κανένα συμβαλλόμενο μέρος που εφαρμόζει τον παρόντα κανονισμό δεν αρνείται εθνική ή περιφερειακή έγκριση τύπου οχήματος τύπου που έχει εγκριθεί στη φάση 1 (βλ. σημείο 6.2.2 ανωτέρω) ή στη σειρά τροποποιήσεων 02 του παρόντος κανονισμού.
 11.3.4. Από την 1η Ιουλίου 2022 για τύπους οχημάτων εκτός των N2 και από την 1η Ιουλίου 2023 για τύπους οχημάτων της κατηγορίας N2, κανένα συμβαλλόμενο μέρος που εφαρμόζει τον παρόντα κανονισμό δεν υποχρεούται να αποδεχτεί για τον σκοπό της εθνικής ή περιφερειακής έγκρισης τύπου, όχημα τύπου που έχει εγκριθεί στη φάση 1 (βλ. σημείο 6.2.2.1 ανωτέρω) ή στις προηγούμενες σειρές


text:
τροποποιήσεων του παρόντος κανονισμού.
 11.3.5. Ακόμα και μετά την ημερομηνία έναρξης ισχύος της σειράς τροποποιήσεων 03 του παρόντος κανονισμού, τα συμβαλλόμενα μέρη που εφαρμόζουν τον παρόντα κανονισμό μπορούν να εξακολουθήσουν για εθνικούς ή περιφερειακούς σκοπούς να χορηγούν εγκρίσεις τύπου και επεκτάσεις τύπου στη φάση 1 (βλ. σημείο 6.2.2 ανωτέρω) με βάση τις προηγούμενες σειρές τροποποιήσεων του παρόντος κανονισμού.
 11.4. Μεταβατικές διατάξεις για τη φάση 3 (βλ. σημείο 6.2.2 παραπάνω)
 11.4.1. Από την 1η Ιουλίου 2024 για τύπους οχημάτων άλλων από τα N2 και M3 και από την 1η Ιουλίου 2026 για τύπους οχημάτων της κατηγορίας N2, N3 και M3, τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις τύπου μόνο εάν ο τύπος οχήματος που υποβάλλεται προς έγκριση πληροί τις απαιτήσεις της φάσης 3 (βλέπε παραπάνω σημείο 6.2.2) του παρόντος κανονισμού, όπως τροποποιήθηκε από τη σειρά τροποποιήσεων 03.
 11.4.2. Τα συμβαλλόμενα μέρη που εφαρμόζουν τον παρόντα κανονισμό δεν αρνούνται τη χορήγηση επεκτάσεων των εγκρίσεων τύπου για τους υφιστάμενους τύπους οχημάτων, οι οποίες έχουν χορηγηθεί σύμφωνα με τη φάση 2 σύμφωνα με το σημείο 6.2.2 ανωτέρω.
 11.4.3. Έως τις 30 Ιουνίου 2026 για τύπους οχημάτων εκτός των N2, N3 και M3 και έως τις 30 Ιουνίου 2027 για τύπους οχημάτων της κατηγορίας N2, N3 και M3, κανένα συμβαλλόμενο μέρος που εφαρμόζει τον παρόντα κανονισμό δεν αρνείται εθνική ή περιφερειακή έγκριση τύπου οχήματος τύπου που έχει εγκριθεί στη φάση 2 σύμφωνα με το σημείο 6.2.2 ανωτέρω.
 11.4.4. Από την 1η Ιουλίου 2026 για τύπους οχημάτων εκτός των N2, N3 και M3 και από την 1η Ιουλίου 2027 για τύπους οχημάτων της κατηγορίας N2, N3 και M3, κανένα συμβαλλόμενο μέρος που εφαρμόζει τον παρόντα κανονισμό δεν υποχρεούται να αποδεχτεί για τον σκοπό της εθνικής ή περιφερειακής έγκρισης τύπου, τύπο οχήματος που έχει εγκριθεί στη φάση 2 σύμφωνα με το σημείο 6.2.2 ανωτέρω.
 11.4.5. Ακόμα και μετά την ημερομηνία έναρξης ισχύος της σειράς τροποποιήσεων 03 του παρόντος κανονισμού, τα συμβαλλόμενα μέρη που εφαρμόζουν τον παρόντα κανονισμό μπορούν να εξακολουθήσουν για εθνικούς ή περιφερειακούς σκοπούς να χορηγούν εγκρίσεις τύπου και επεκτάσεις τύπου στη φάση 1 ή τη φάση 2 (βλ. σημείο 6.2.2 ανωτέρω) με βάση τις προηγούμενες σειρές τροποποιήσεων του παρόντος κανονισμού.
 11.5. Κατά παρέκκλιση των ανωτέρω μεταβατικών διατάξεων, τα συμβαλλόμενα μέρη για τα οποία η εφαρμογή του παρόντος κανονισμού αρχίζει να ισχύει μετά την ημερομηνία έναρξης ισχύος της πλέον πρόσφατης σειράς τροποποιήσεων δεν είναι υποχρεωμένα να δέχονται εγκρίσεις τύπου που χορηγήθηκαν σύμφωνα με κάποια από τις προηγούμενες σειρές τροποποιήσεων του παρόντος κανονισμού.
 11.6. Έως τις 30 Ιουνίου 2019 τα οχήματα με σειριακό υβριδικό σύστημα κίνησης, τα οποία έχουν κινητήρα εσωτερικής καύσης χωρίς μηχανική ζεύξη με το σύστημα κίνησης, εξαιρούνται από τις απαιτήσεις του σημείου 6.2.3 ανωτέρω.
 11.7. Έως τις 30 Ιουνίου 2019 τα συμβαλλόμενα μέρη που εφαρμόζουν τον παρόντα κανονισμό μπορούν να εξακολουθήσουν να χορηγούν εγκρίσεις βάσει δοκιμών που συμμορφώνονται με τις προδιαγραφές της προηγούμενης σειράς τροποποιήσεων του παρόντος κανονισμού ως εναλλακτική λύση στο σημείο 2.1 του παραρτήματος 3 του παρόντος κανονισμού.
 11.8. Έως τις 30 Ιουνίου 2022 για τύπους οχημάτων της κατηγορίας


text:
N1 ή για τύπους οχημάτων της κατηγορίας Μ1 που προέρχονται από την κατηγορία Ν1, εφαρμόζονται τα όρια σύμφωνα με το σημείο 6.2.2 των τύπων οχημάτων της κατηγορίας N1 με τεχνικά επιτρεπόμενη μέγιστη μάζα έμφορτου οχήματος άνω των 2.5 τόνων, εάν ισχύουν όλες οι ακόλουθες προδιαγραφές:
 α)
 Τεχνικά αποδεκτή μέγιστη μάζα έμφορτου οχήματος μικρότερη από ή ίση με 2,5 τόνους·
 β)
 Ύψος σημείου R μεγαλύτερο ή ίσο με 800 mm από το έδαφος·
 γ)
 Με κυβισμό άνω των 660 cc και άνω αλλά κάτω των 1 495 cc·
 δ)
 Κινητήρας όπου το σημείο του κέντρου βάρους του κινητήρα είναι μεταξύ 300 mm και 1 500 mm πίσω από τον εμπρόσθιο άξονα·
 ε)
 Και με οπίσθιο άξονα μετάδοσης.
 12. ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ, ΚΑΘΩΣ ΚΑΙ ΤΩΝ ΑΡΜΟΔΙΩΝ ΓΙΑ ΤΙΣ ΕΓΚΡΙΣΕΙΣ ΑΡΧΩΝ
 Τα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό κοινοποιούν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι υπεύθυνες για τη διεξαγωγή των δοκιμών έγκρισης και των αρμόδιων για την έγκριση τύπου αρχών που χορηγούν εγκρίσεις και στις οποίες πρέπει να στέλνονται τα εκδοθέντα σε άλλες χώρες έγγραφα που πιστοποιούν έγκριση ή επέκταση, απόρριψη ή ανάκληση έγκρισης.
 (1) Όπως ορίζεται στο ενοποιημένο ψήφισμα για την κατασκευή οχημάτων (R.E.3), έγγραφοΕCE/TRANS/WP.29/78/Αναθ.3, παράγραφος 2 - www.unece.org/trans/main/wp29/wp29wgs/wp29gen/wp29resolutions.html
 (2) Η κοινή αντίληψη της έννοιας «χαμηλή σχέση μετάδοσης» ή «υψηλή σχέση μετάδοσης» δεν εφαρμόζεται σε αναλογίες σχέσεων μετάδοσης. Για παράδειγμα, η χαμηλότερη σχέση μετάδοσης για πορεία προς τα εμπρός, η πρώτη σχέση, έχει την υψηλότερη αναλογία σχέσεων μετάδοσης όλων των σχέσεων μετάδοσης για πορεία προς τα εμπρός. Ενώ το χειροκίνητο κιβώτιο ταχυτήτων έχει διακριτές σχέσεις μετάδοσης, πολλά μη χειρωνακτικά συστήματα μετάδοσης της κίνησης μπορούν να έχουν περισσότερες αναλογίες σχέσεων μετάδοσης που συμπλέκονται από τη μονάδα ελέγχου της μετάδοσης.
 (3) Οι χαρακτηριστικοί αριθμοί των συμβαλλόμενων μερών στη συμφωνία του 1958 παρατίθενται στο παράρτημα 3 του ενοποιημένου ψηφίσματος για την κατασκευή οχημάτων (R.E.3), έγγραφο ECE/TRANS/WP.29/78/αναθ. 3, Παράρτημα 3 - www.unece.org/trans/main/wp29/wp29wgs/wp29gen/wp29resolutions.html
 (4) Δοκιμές διενεργούνται σε οχήματα εν στάσει προκειμένου υπηρεσίες που χρησιμοποιούν τη μέθοδο αυτή για τον έλεγχο των χρησιμοποιούμενων οχημάτων να διαθέτουν τιμές αναφοράς
 (5) Όπως ορίζεται στο ενοποιημένο ψήφισμα για την κατασκευή οχημάτων (R.E.3), έγγραφοΕCE/TRANS/WP.29/78/Αναθ.3, παράγραφος 2 - www.unece.org/trans/main/wp29/wp29wgs/wp29gen/wp29resolutions.html
 ΠΑΡΑΡΤΗΜΑ 1
 Κείμενο της εικόνας
 ΑΝΑΚΟΙΝΩΣΗ
 [μέγιστο μέγεθος: Α4 (210 × 297 mm)]
 (1)
 εκδίδεται από: Ονομασία της διοικητικής υπηρεσίας
 σχετικά με: (2) Χορήγηση έγκρισης
 Επέκταση έγκρισης
 Απόρριψη έγκρισης
 Ανάκληση έγκρισης
 Οριστική παύση της παραγωγής
 τύπου οχήματος σε σχέση με τις εκπομπές ήχου δυνάμει του κανονισμού αριθ. 51
 Αριθ. έγκρισης Αριθ. επέκτασης
 Τμήμα I
 0.1. Μάρκα (εμπορική επωνυμία του κατασκευαστή):
 0.2. Τύπος:
 0.3. Μέσα αναγνώρισης του τύπου, εφόσον υπάρχει σχετική σήμανση στο όχημα (3):
 0.3.1. Θέση της εν λόγω σήμανσης:
 0.4. Κατηγορία οχήματος (4):
 0.4.1. Υποκατηγορία σύμφωνα με το σημείο 6.2.2, 2η στήλη του πίνακα και τα σημεία 6.2.2.1 έως 6.2.2.5
 0.5. Εταιρική επωνυμία και διεύθυνση του κατασκευαστή:
 0.6. Επωνυμίες και διεύθυνση/-εις της/των μονάδας/-ων συναρμολόγησης:
 0.7. Επωνυμία και διεύθυνση του αντιπροσώπου του κατασκευαστή (εάν υπάρχει):
 Τμήμα II
 1. Συμπληρωματικές


text:
πληροφορίες (εφόσον υπάρχουν): Βλέπε προσθήκη (Προσάρτημα 1)
 2. Τεχνική υπηρεσία αρμόδια για τη διενέργεια των δοκιμών:
 3. Ημερομηνία της έκθεσης δοκιμής:
 4. Αριθμός της έκθεσης δοκιμής:
 5. Παρατηρήσεις (εάν υπάρχουν): Βλέπε προσθήκη (Προσάρτημα 1)
 Κείμενο της εικόνας
 6. Τόπος:
 7. Ημερομηνία:
 8. Υπογραφή:
 9. Λόγοι επεκτάσεων:
 Συνημμένα:
 Πακέτο πληροφοριών
 Έκθεση/-εις δοκιμής
 (1) Διακριτικός αριθμός της χώρας που χορήγησε/επέκτεινε/απέρριψε/ ανακάλεσε την έγκριση (βλέπε διατάξεις περί έγκρισης του παρόντος κανονισμού).
 (2) Διαγράφονται οι περιττές ενδείξεις.
 (3) Εάν τα μέσα αναγνώρισης του τύπου περιέχουν χαρακτήρες ακατάλληλους για την περιγραφή των τύπων οχημάτων που καλύπτονται από το παρόν δελτίο έγκρισης τύπου, οι χαρακτήρες αυτοί παριστάνονται στα σχετικά έγγραφα με το σύμβολο: «?» (π.χ. ABC??123??).
 (4) Όπως ορίζεται στο ενοποιημένο ψήφισμα για την κατασκευή οχημάτων (R.E.3), έγγραφοΕCE/TRANS/WP.29/78/Αναθ.3, παράγραφος 2 - www.unece.org/trans/main/wp29/wp29wgs/wp29gen/wp29resolutions.html
 Προσάρτημα 1
 Προσθήκη στο έντυπο κοινοποίησης αριθ. ...
 1. Συμπληρωματικές πληροφορίες
 1.1. Συγκρότημα παραγωγής ισχύος
 1.1.1. Κατασκευαστής κινητήρα: ...
 1.1.2. Κωδικός αριθμός κινητήρα από τον κατασκευαστή ...
 1.1.3. Ονομαστική μέγιστη καθαρή ισχύς: ... kW σε ... min– 1 ή μέγιστη συνεχής ονομαστική ισχύς (ηλεκτρικός κινητήρας) ... kW
 1.1.4. Υπερσυμπιεστής/-ές, μάρκα και τύπος: ...
 1.1.5. Φίλτρο αέρα, μάρκα και τύπος: ...
 1.1.6. Σιγαστήρας/-ες εισαγωγής, μάρκα και τύπος: ...
 1.1.7. Σιγαστήρας/-ες εξάτμισης, μάρκα και τύπος: ...
 1.1.8. Καταλύτης/-ες, μάρκα και τύπος: ...
 1.1.9. Παγίδα/-ες σωματιδίων, μάρκα και τύπος: ...
 1.2. Μετάδοση κίνησης
 1.2.1. Τύπος (μηχανικό, υδραυλικό, ηλεκτρικό κ.λπ.): ...
 1.3. Συστήματα άσχετα προς τον κινητήρα που έχουν μελετηθεί για τη μείωση του θορύβου: ...
 2. Αποτελέσματα δοκιμών
 2.1. Ηχοστάθμη του οχήματος εν κινήσει: ... dB(A)
 2.2. Ηχοστάθμη του οχήματος εν στάσει: ... dB(A) σε ... min– 1
 2.2.1. Στάθμη ήχου του πεπιεσμένου αέρα, πέδη πορείας: ... dB(A)
 2.2.2. Στάθμη ήχου του πεπιεσμένου αέρα, πέδη στάθμευσης: ... dB(A)
 2.2.3. Στάθμη θορύβου του πεπιεσμένου αέρα, κατά τη διάρκεια ενεργοποίησης του ρυθμιστή πίεσης: ... dB(A)
 2.3. Δεδομένα προς διευκόλυνση της δοκιμής συμμόρφωσης των υβριδικών οχημάτων εν λειτουργία, στην περίπτωση που κινητήρας εσωτερικής καύσης δεν μπορεί να λειτουργήσει όταν το όχημα είναι ακινητοποιημένο.
 2.3.1. Σχέση μετάδοσης (i) ή θέση του επιλογέα ταχυτήτων που επελέγη για την δοκιμή:
 2.3.2. θέση του διακόπτη λειτουργίας κατά τη μέτρηση της Lwot,(i) (εάν υπάρχει τοποθετημένος διακόπτης)
 2.3.3. Μήκος προεπιτάχυνσης lPA (σημείο καταστολής της επιτάχυνσης σε μέτρα πριν από τη γραμμή AA′)
 2.3.4. Στάθμη ηχητικής πίεσης Lwot,(i) ... dB(A)
 3. Παρατηρήσεις: ...
 ...
 Προσάρτημα 2
 Δελτίο τεχνικών πληροφοριών
 0. Γενικά
 0.1. Μάρκα (εμπορική επωνυμία του κατασκευαστή): ...
 0.2. Μέσα προσδιορισμού του τύπου, αν υπάρχει σχετική σήμανση στο όχημα (1): ...
 0.2.1. Θέση της εν λόγω σήμανσης: ...
 0.3. Κατηγορία του οχήματος (2): ...
 0.4. Εταιρική επωνυμία και διεύθυνση του κατασκευαστή: ...
 0.5. Επωνυμία και διεύθυνση του αντιπροσώπου του κατασκευαστή (εάν υπάρχει): ...
 0.6. Επωνυμία/-ες και διεύθυνση/-εις της/των μονάδας/-ων συναρμολόγησης: ...
 1. Γενικά κατασκευαστικά χαρακτηριστικά του οχήματος
 1.1. Φωτογραφίες και/ή σχέδια αντιπροσωπευτικού οχήματος: ...
 1.2. Αριθμός αξόνων και τροχών (3): ...
 1.2.1. Κινητήριοι άξονες (αριθμός, θέση, ζεύξη): ...
 1.3. Θέση και διάταξη του κινητήρα: ...
 2. Μάζες και διαστάσεις (4) (σε kg και mm) (με παραπομπή στα σχέδια, όπου κρίνεται σκόπιμο) ...
 2.1. Εύρος διαστάσεων του οχήματος


text:
(συνολικό): ...
 2.1.1. Για πλαίσιο χωρίς αμάξωμα: ...
 2.1.1.1. Μήκος: ...
 2.1.1.2. Πλάτος: ...
 2.1.2. Για πλαίσιο με αμάξωμα ...
 2.1.2.1. Μήκος: ...
 2.1.2.2. Πλάτος: ...
 2.2. Μάζα του οχήματος σε κατάσταση ετοιμότητας λειτουργίας (5)
 α)
 ελάχιστη και μέγιστη για κάθε παραλλαγή: ...
 β)
 μάζα κάθε έκδοσης (πρέπει να παρέχεται πίνακας τιμών): ...
 2.3. Τεχνικά επιτρεπόμενη μέγιστη μάζα έμφορτου οχήματος κατά δήλωση του κατασκευαστή (6) (7)
 3. Συγκρότημα παραγωγής ισχύος (8)
 3.1. Κατασκευαστής κινητήρα: ...
 3.1.1. Κωδικός αριθμός κινητήρα που έδωσε ο κατασκευαστής (όπως αναγράφεται στον κινητήρα ή δίνεται με άλλα μέσα αναγνώρισης): ...
 3.2. Κινητήρας εσωτερικής καύσης
 3.2.1. Ειδικές πληροφορίες για τον κινητήρα
 3.2.1.1. Αρχή λειτουργίας: επιβαλλόμενη ανάφλεξη / ανάφλεξη δια συμπιέσεως, τετράχρονος/δίχρονος (9)
 3.2.1.2. Αριθμός και διάταξη κυλίνδρων: ...
 3.2.1.2.1. Σειρά ανάφλεξης: ...
 3.2.1.3. Κυβισμός κινητήρα (10): ... cm3
 3.2.1.4. Ονομαστική μέγιστη καθαρή ισχύς: ... kW στις ... min– 1 (τιμή δηλούμενη από τον κατασκευαστή)
 3.2.2. Τροφοδοσία καυσίμου
 3.2.2.1. Με έγχυση καυσίμου (μόνο στην περίπτωση ανάφλεξης με συμπίεση): Ναι/Όχι (9)
 3.2.2.1.1. Αρχή λειτουργίας: απευθείας έγχυση/προθάλαμος/θάλαμος στροβιλισμού (9)
 3.2.2.1.2. Ρυθμιστής στροφών
 3.2.2.1.2.1. Τύπος: ...
 3.2.2.1.2.2. Ταχύτητα έναρξης της διακοπής τροφοδοσίας υπό φορτίο: ... min– 1
 3.2.2.2. Με έγχυση καυσίμου (μόνο στην περίπτωση επιβαλλόμενης ανάφλεξης): Ναι/Όχι (9)
 3.2.2.2.1. Αρχή λειτουργίας: πολλαπλή εισαγωγή (ενός/πολλαπλών σημείων (2))/απευθείας έγχυσης/άλλου είδους (να προσδιοριστεί) (9):
 3.2.3. Σύστημα εισαγωγής αέρα
 3.2.3.1. Φίλτρο αέρα, σχέδια· ή
 3.2.3.1.1. Μάρκα/-ες: ...
 3.2.3.1.2. Τύπος/-οι: ...
 3.2.3.2. Σιγαστήρας εισαγωγής, σχέδια:
 3.2.3.2.1. Μάρκα/-ες: ...
 3.2.3.2.2. Τύπος/-οι: ...
 3.2.4. Σύστημα εξάτμισης
 3.2.4.1. Περιγραφή και/ή σχέδιο του συστήματος εξάτμισης: ...
 3.2.4.2. Σιγαστήρας/-ες εξάτμισης: ...
 Τύπος, σήμανση του/των σιγαστήρα/-ων εξάτμισης: ...
 Εφόσον ισχύει για τον εξωτερικό θόρυβο: μέτρα μείωσης του θορύβου στο διαμέρισμα του κινητήρα και επί του κινητήρα: ...
 3.2.4.3. Θέση στομίου εξάτμισης: ...
 3.2.4.4. Σιγαστήρας εξάτμισης με ινώδη υλικά: ...
 3.2.5. Καταλυτικός μετατροπέας: Ναι/Όχι (9)
 3.2.5.1. Αριθμός καταλυτικών μετατροπέων και στοιχείων: (οι παρακάτω πληροφορίες να παρέχονται για κάθε χωριστή μονάδα): ...
 3.3. Ηλεκτρικός κινητήρας
 3.3.1. Τύπος (πηνίο, διέγερση): ...
 3.3.1.1. Μέγιστη ωριαία ισχύς εξόδου: ... kW
 3.3.1.2. Τάση λειτουργίας: ... V
 3.4. Συνδυασμός κινητήρα ή μηχανής: ...
 3.4.1. Υβριδικό ηλεκτρικό όχημα: Ναι/Όχι (9)
 3.4.2. Κατηγορία υβριδικού ηλεκτρικού οχήματος: εξωτερική φόρτιση / μη εξωτερική (9):
 3.4.3. Διακόπτης κατάστασης λειτουργίας: με/χωρίς (9)
 3.4.3.1. Διαθέσιμα συστήματα
 3.4.3.1.1. Αμιγώς ηλεκτρικό: Ναι/Όχι (9)
 3.4.3.1.2. Αμιγής κατανάλωση καυσίμων: Ναι/Όχι (9)
 3.4.3.1.3. Υβριδικά συστήματα: ναι/όχι (9) (εάν ναι, σύντομη περιγραφή):
 3.4.4. Ηλεκτρικός κινητήρας (κάθε τύπος ηλεκτρικού κινητήρα περιγράφεται χωριστά)
 3.4.4.1. Μάρκα: ...
 3.4.4.2. Τύπος: ...
 3.4.4.3. Ονομαστική μέγιστη καθαρή ισχύς: ... kW
 4. Σύστημα μετάδοσης (11)
 4.1. Τύπος (μηχανικό, υδραυλικό, ηλεκτρικό κ.λπ.): ...
 4.2. Σχέσεις μετάδοσης
 Σχέση μετάδοσης
 Εσωτερικές σχέσεις κιβωτίου
 (λόγος των περιστροφών του κινητήρα προς τις περιστροφές εξόδου του κιβωτίου προς τον άξονα)
 Τελική/-ές σχέση/-εις μετάδοσης
 (λόγος των περιστροφών εξόδου του κιβωτίου στον άξονα προς τις περιστροφές των κινητήριων τροχών)
 Συνολικές σχέσεις μετάδοσης
 Μέγιστη για CVT (12)
 1
 2
 3
 ...
 Ελάχιστη για CVT
 Κίνηση προς τα εμπρός
 4.3. Ανώτατη ταχύτητα σχεδίου οχήματος (σε km/h): (13) ...
 5. Ανάρτηση
 5.1. Ελαστικά και τροχοί
 5.1.1. Συνδυασμός/-οί ελαστικών/τροχών
 α)
 για τα ελαστικά δίνεται ο κωδικός μεγέθους, ο δείκτης ικανότητας φόρτισης


text:
και το σύμβολο της κατηγορίας ταχύτητας·
 β)
 για τους τροχούς δίνεται το/τα μέγεθος/-η σώτρων και η/οι απόκλιση/-εις.
 5.1.2. Ανώτατα και κατώτατα όρια των ακτινών κύλισης
 5.1.2.1. Άξονας 1: ...
 5.1.2.2. Άξονας 2: ...
 5.1.2.3. Άξονας 3: ...
 5.1.2.4. Άξονας 4: ...
 κ.λπ.
 6. Αμάξωμα
 6.1. Τύπος αμαξώματος: ...
 6.2. Χρησιμοποιούμενα υλικά και μέθοδοι κατασκευής: ...
 7. Διάφορα
 7.1. Λεπτομέρειες τυχόν συστημάτων ασχέτων προς τον κινητήρα, που έχουν μελετηθεί για τη μείωση του θορύβου (εάν δεν καλύπτονται από άλλα σημεία): ...
 Υπογραφή: ...
 Θέση στην εταιρεία: ...
 Ημερομηνία: ...
 (1) Εάν τα μέσα αναγνώρισης του τύπου περιέχουν χαρακτήρες ακατάλληλους για την περιγραφή των τύπων οχημάτων που καλύπτονται από το παρόν δελτίο έγκρισης τύπου, οι χαρακτήρες αυτοί παριστάνονται στα σχετικά έγγραφα με το σύμβολο: ‘?’ (π.χ. ABC??123??).
 (2) Όπως ορίζεται στο ενοποιημένο ψήφισμα για την κατασκευή οχημάτων (R.E.3), έγγραφοΕCE/TRANS/WP.29/78/Αναθ.3, παράγραφος 2 - www.unece.org/trans/main/wp29/wp29wgs/wp29gen/wp29resolutions.html
 (3) Μόνο για τον σκοπό του ορισμού των «οχημάτων παντός εδάφους».
 (4) Πρότυπο ISO 612: 1978 — Οδικά οχήματα — Διαστάσεις μηχανοκίνητων οχημάτων και ρυμουλκούμενων οχημάτων — όροι και ορισμοί.
 α)
 Όταν υπάρχει έκδοση με κανονικό θάλαμο οδήγησης και άλλη με κουκέτα, να δηλωθούν και οι δύο σειρές μάζας και διαστάσεων.
 β)
 Προσδιορίζεται ο προαιρετικός εξοπλισμός που επηρεάζει τις διαστάσεις του οχήματος.
 (5) Η μάζα του οδηγού εκτιμάται σε 75 kg. Τα συστήματα που περιέχουν υγρά (εκτός από τα συστήματα για το χρησιμοποιημένο νερό, που πρέπει να παραμένουν άδεια) πληρούνται έως το 90 % της χωρητικότητας που προδιαγράφει o κατασκευαστής. Οι πληροφορίες που αναφέρονται στα σημεία 2.2 (β) δεν είναι απαραίτητο να παρέχονται για τα οχήματα κατηγοριών N2, N3, M2 και M3.
 (6) Για τα οχήματα που έχουν συζευχθεί με ρυμουλκούμενο ή ημιρυμουλκούμενο, τα οποία ασκούν αξιόλογο κατακόρυφο φορτίο στον πείρο ή στον τροχό ζεύξης, το εν λόγω φορτίο, διαιρούμενο με τη σταθερή τιμή επιτάχυνσης της βαρύτητας, περιλαμβάνεται στη μέγιστη τεχνικά αποδεκτή μάζα. Συμπληρώστε εδώ τις ανώτερες και κατώτερες τιμές για κάθε μεταβλητή.
 (7) Συμπληρώνονται οι ανώτερες και κατώτερες τιμές για κάθε μεταβλητή.
 (8) Στην περίπτωση οχήματος που μπορεί να λειτουργεί με βενζίνη, ντίζελ κ.λπ., αλλά και σε συνδυασμό με άλλο καύσιμο, τα στοιχεία επαναλαμβάνονται. Για μη συμβατικούς κινητήρες και συστήματα, ο κατασκευαστής πρέπει να παρέχει λεπτομέρειες ανάλογες με αυτές που αναφέρονται εδώ.
 (9) Διαγράφονται οι περιττές μνείες.
 (10) Η τιμή αυτή υπολογίζεται (με π = 3,1416) και στρογγυλοποιείται στο πλησιέστερο cm3.
 (11) Τα προδιαγραφόμενα στοιχεία να δίνονται για τυχόν προτεινόμενες παραλλαγές.
 (12) Συνεχώς μεταβαλλόμενη μετάδοση (CVT) διαβίβαση με μεταβλητή σχέση μετάδοσης.
 (13) Όσον αφορά τα ρυμουλκούμενα, μέγιστη ταχύτητα που επιτρέπει ο κατασκευαστής.
 ΠΑΡΑΡΤΗΜΑ 2
 ΔΙΑΤΑΞΗ ΤΟΥ ΣΗΜΑΤΟΣ ΕΓΚΡΙΣΗΣ
 Υπόδειγμα A
 (Βλέπε σημείο 5.4 του παρόντος κανονισμού)
 Το ανωτέρω σήμα έγκρισης τοποθετημένο σε όχημα δηλώνει ότι ο συγκεκριμένος τύπος οχήματος έχει εγκριθεί στις Κάτω Χώρες (E 4) όσον αφορά την εκπομπή θορύβου του, σύμφωνα με τον κανονισμό αριθ. 51 και με αριθ. έγκρισης 032439.
 Τα πρώτα δύο ψηφία του αριθμού έγκρισης δηλώνουν ότι ο κανονισμός αριθ. 51 περιλάμβανε ήδη τη σειρά τροποποιήσεων 03 κατά τη χορήγηση της έγκρισης.
 Υπόδειγμα Β
 (Βλέπε σημείο 5.5 του παρόντος κανονισμού)
 Το ανωτέρω σήμα


text:
έγκρισης τοποθετημένο σε όχημα δηλώνει ότι ο συγκεκριμένος τύπος οχήματος έχει εγκριθεί στις Κάτω Χώρες (E 4) σύμφωνα με τους κανονισμούς αριθ. 51 και 33. (1) Οι αριθμοί έγκρισης δηλώνουν ότι, τις ημερομηνίες κατά τις οποίες χορηγήθηκαν οι αντίστοιχες εγκρίσεις, ο κανονισμός αριθ. 51 περιελάμβανε τη σειρά τροποποιήσεων 03, ενώ ο κανονισμός αριθ. 33 είχε την αρχική μορφή του.
 (1) Ο τελευταίος αριθμός παρέχεται ως παράδειγμα και μόνο.
 ΠΑΡΑΡΤΗΜΑ 3
 ΜΕΘΟΔΟΙ ΚΑΙ ΟΡΓΑΝΑ ΜΕΤΡΗΣΗΣ ΤΟΥ ΗΧΟΥ ΤΩΝ ΜΗΧΑΝΟΚΙΝΗΤΩΝ ΟΧΗΜΑΤΩΝ
 1. Όργανα μέτρησης
 1.1. Ακουστικές μετρήσεις
 Η συσκευή που χρησιμοποιείται για τη μέτρηση του ήχου είναι ένα ηχόμετρο ακριβείας ή ισοδύναμο σύστημα μέτρησης που πληροί τις απαιτήσεις των οργάνων της τάξης 1 (που περιλαμβάνει τον συνιστώμενο ανεμοθώρακα, αν χρησιμοποιείται) Οι απαιτήσεις αυτές περιγράφονται στο πρότυπο «IEC 61672-1:2002». Ηχόμετρα ακριβείας», δεύτερη έκδοση, της Διεθνούς Ηλεκτροτεχνικής Επιτροπής (IEC).
 Για τις μετρήσεις χρησιμοποιείται η «ταχεία» απόκριση οργάνου ακουστικής μέτρησης καθώς και η «καμπύλη A στάθμισης» που περιγράφεται ομοίως στο πρότυπο «IEC 61672-1:2002». Όταν χρησιμοποιείται σύστημα που περιλαμβάνει περιοδικό προσδιορισμό της Α-σταθμισμένης στάθμης ηχητικής πίεσης, οι μετρήσεις πρέπει να πραγματοποιούνται σε διαστήματα όχι μεγαλύτερα των 30 ms.
 Τα όργανα πρέπει να συντηρούνται και να βαθμονομούνται σύμφωνα με τις οδηγίες του κατασκευαστή τους.
 1.2. Βαθμονόμηση ολόκληρου του συστήματος ακουστικής μέτρησης για μια δέσμη μετρήσεων
 Στην αρχή και στο τέλος κάθε δέσμης μετρήσεων, ολόκληρο το σύστημα μέτρησης πρέπει να ελέγχεται με βαθμονομητή ήχου που ανταποκρίνεται προς τις απαιτήσεις για βαθμονομητές ήχου με ακρίβεια τουλάχιστον κατηγορίας 1 σύμφωνα με το πρότυπο IEC 60942:2003. Χωρίς περαιτέρω προσαρμογές, η διαφορά μεταξύ των ενδείξεων δύο διαδοχικών ελέγχων δεν πρέπει να υπερβαίνει τα 0,5 dB(Α).
 Εάν η διαφορά είναι μεγαλύτερη, δεν λαμβάνονται υπόψη τα αποτελέσματα των μετρήσεων που προκύπτουν μετά τον προηγούμενο έλεγχο που απέδωσε ικανοποιητικό αποτέλεσμα.
 1.3. Συμμόρφωση προς τις απαιτήσεις
 Η συμμόρφωση των οργάνων ακουστικής μέτρησης επαληθεύεται μέσω έγκυρου πιστοποιητικού συμμόρφωσης. Τα εν λόγω πιστοποιητικά θεωρούνται έγκυρα εφόσον η συμμόρφωση της διάταξης βαθμονόμησης ήχου προς τα πρότυπα πιστοποιήθηκε στο διάστημα των 12 προηγούμενων μηνών και εφόσον η συμμόρφωση του συστήματος οργάνων προς τα πρότυπα πιστοποιήθηκε στο διάστημα των 24 προηγούμενων μηνών. Όλες οι δοκιμές συμμόρφωσης διεξάγονται από εργαστήριο εξουσιοδοτημένο να διενεργεί βαθμονομήσεις σύμφωνα με τα σχετικά πρότυπα.
 1.4. Όργανα μετρήσεων ταχύτητας
 Οι στροφές του κινητήρα πρέπει να μετρώνται με όργανα ακρίβειας ± 2 τοις εκατό ή μεγαλύτερης, στις στροφές του κινητήρα που απαιτούνται για τη διεξαγωγή των μετρήσεων.
 Η ταχύτητα πορείας του οχήματος πρέπει να μετράται με όργανα ακρίβειας τουλάχιστον ± 0,5 km/h, όταν χρησιμοποιούνται συσκευές συνεχούς μέτρησης.
 Εάν στις δοκιμές πραγματοποιούνται ανεξάρτητες μετρήσεις ταχύτητας, τα όργανα συμμορφώνονται προς τα προδιαγραφόμενα όρια ± 0,2 km/h τουλάχιστον.
 1.5. Μετεωρολογικά όργανα
 Τα μετεωρολογικά όργανα που χρησιμοποιούνται για την παρακολούθηση των περιβαλλοντικών συνθηκών πρέπει να περιλαμβάνουν τις ακόλουθες διατάξεις, οι οποίες πρέπει να έχουν τουλάχιστον τη δεδομένη ακρίβεια:
 α)
 διάταξη μέτρησης της θερμοκρασίας, ± 1 °C·
 β)
 διάταξη μέτρησης της ταχύτητας του ανέμου, ± 1,0 m/s·
 γ)
 διάταξη μέτρησης βαρομετρικής πίεσης, ± 5 hPa·
 δ)
 διάταξη μέτρησης σχετικής υγρασίας, ± 5 τοις εκατό.
 2. Συνθήκες μέτρησης
 2.1. Χώρος δοκιμών και περιβαλλοντικές συνθήκες
 Η


text:
επιφάνεια του στίβου δοκιμών και οι διαστάσεις του χώρου δοκιμών πρέπει να είναι σύμφωνες προς το ISO 10844:2014.
 H επιφάνεια του χώρου δοκιμής πρέπει να είναι απαλλαγμένη από φρέσκο χιόνι, υψηλή χλόη, ασυμπαγές έδαφος ή τέφρα. Πλησίον του μικροφώνου και της ηχητικής πηγής δεν πρέπει να παρεμβάλλονται εμπόδια που μπορούν να επηρεάσουν το ηχητικό πεδίο. Ο επιφορτισμένος με τις μετρήσεις παρατηρητής οφείλει να λάβει τέτοια θέση ώστε να αποφεύγεται κάθε αλλοίωση των ενδείξεων της μετρητικής συσκευής.
 Οι μετρήσεις δεν διεξάγονται υπό δυσμενείς καιρικές συνθήκες. Πρέπει να διασφαλίζεται ότι τα αποτελέσματα δεν επηρεάζονται από ριπές ανέμου.
 Τα μετεωρολογικά όργανα πρέπει να τοποθετούνται κοντά στη ζώνη δοκιμής, σε ύψος 1,2 m ± 0,02 m. Οι μετρήσεις πραγματοποιούνται όταν η θερμοκρασία του περιβάλλοντος αέρα βρίσκεται εντός του εύρους τιμών 5 °C έως 40 °C.
 Δεν πρέπει να διεξάγονται δοκιμές εάν η ταχύτητα του ανέμου, συμπεριλαμβανομένων των ριπών, στο ύψος του μικροφώνου υπερβαίνει τα 5 m/s κατά το μεσοδιάστημα των μετρήσεων του ήχου.
 Οι τιμές της θερμοκρασίας, της ταχύτητας και της διεύθυνσης του ανέμου, της σχετικής υγρασίας και της βαρομετρικής πίεσης καταγράφονται κατά το μεσοδιάστημα των μετρήσεων του ήχου.
 Οποιαδήποτε τιμή κορυφής του ήχου η οποία δεν φαίνεται να σχετίζεται με τα χαρακτηριστικά της γενικής στάθμης θορύβου του οχήματος δεν πρέπει να λαμβάνεται υπόψη κατά τη λήψη των ενδείξεων.
 Ο θόρυβος βάθους μετράται για 10 δευτερόλεπτα αμέσως πριν και αμέσως μετά από μια σειρά δοκιμών του οχήματος. Οι μετρήσεις πραγματοποιούνται με τα ίδια μικρόφωνα και στις ίδιες θέσεις μικροφώνου που χρησιμοποιήθηκαν κατά τη διάρκεια της δοκιμής. Πρέπει να καταγράφεται η Α-σταθμισμένη μέγιστη στάθμη πίεσης ήχου.
 Ο θόρυβος βάθους (συμπεριλαμβανομένου του θορύβου του ανέμου) πρέπει να υπολείπεται κατά τουλάχιστον 10 dB(A) της A-σταθμισμένης στάθμης ηχητικής πίεσης που παράγεται από το υπό δοκιμή όχημα. Εάν η διαφορά μεταξύ του θορύβου του περιβάλλοντος και του μετρουμένου ήχου είναι μεταξύ 10 και 15 dB (Α), για τον υπολογισμό των αποτελεσμάτων της δοκιμής η κατάλληλη διόρθωση πρέπει να αφαιρεθεί από τις ενδείξεις του οργάνου μέτρησης ηχοστάθμης σύμφωνα με την ακόλουθη γραφική παράσταση:
 Διαφορά μεταξύ θορύβου περιβάλλοντος και μετρούμενου ήχου σε dB(A)
 10
 11
 12
 13
 14
 15
 Διόρθωση σε dB(A)
 0,5
 0,4
 0,3
 0,2
 0,1
 0,0
 2.2. Όχημα
 2.2.1. Το όχημα πρέπει να είναι αντιπροσωπευτικό των οχημάτων που πρόκειται να διατεθούν στην αγορά, όπως ορίζεται από τον κατασκευαστή σε συμφωνία με την Τεχνική Υπηρεσία, για να πληροί τις απαιτήσεις του παρόντος κανονισμού.
 Οι μετρήσεις πραγματοποιούνται χωρίς ρυμουλκούμενο, πλην της περίπτωσης των μη διαχωριζόμενων οχημάτων. Κατ' αίτηση του κατασκευαστή, μπορούν να διενεργούνται μετρήσεις σε οχήματα με ανυψούμενο άξονα ή άξονες σε ανυψωμένη θέση.
 Μετρήσεις θα διενεργούνται σε οχήματα στη μάζα δοκιμής mt που καθορίζεται σύμφωνα με τον ακόλουθο πίνακα:
 Ο στόχος-μάζα, mtarget, δηλώνει τη μάζα στην οποία τα οχήματα N2 και N3 θα πρέπει να υποβάλλονται σε δοκιμή. Η πραγματική μάζα δοκιμής του οχήματος μπορεί να οφείλεται λιγότερο σε περιορισμούς του οχήματος και του φορτίου ανά άξονα.
 Κατηγορία οχήματος
 Μάζα δοκιμής οχήματος
 M1
 mt = mro +/– 5 %
 N1
 mt = mro +/– 5 %
 N2, N3
 mtarget =


text:
50 [kg/kW] × Pn [kW]
 Για την επίτευξη της μάζας στόχου του οχήματος, mtarget, τοποθετείται επιπρόσθετο φορτίο, mxload, επάνω από τον/τους κινητήριο/-ους πίσω άξονα/-ες.
 Το άθροισμα του επιπρόσθετου φορτίου και του φορτίου οπίσθιου άξονα σε άφορτη κατάσταση, mra load unladen, περιορίζεται στο 75 τοις εκατό της τεχνικά αποδεκτής μέγιστης μάζας εμφόρτου οχήματος του πίσω άξονα, mac ra max. Η μάζα στόχος πρέπει να επιτυγχάνεται με ανοχή ± 5 τοις εκατό.
 Σε περίπτωση που δεν είναι εφικτή η ευθυγράμμιση του κέντρου βάρους του επιπρόσθετου φορτίου με το κέντρο του πίσω άξονα, η μάζα δοκιμής, mt, του οχήματος δεν πρέπει να υπερβαίνει το άθροισμα του φορτίου του εμπρόσθιου άξονα σε άφορτη κατάσταση, mra load unladen, και του οπίσθιου άξονα υπό συνθήκες χωρίς φορτίο, mra load unladen συν το επιπρόσθετο φορτίο, mxload, και τη μάζα του οδηγού, md.
 Η μάζα δοκιμής για οχήματα με περισσότερους από δύο άξονες πρέπει να είναι η ίδια με τη μάζα δοκιμής διαξονικών οχημάτων.
 Εάν η μάζα ενός οχήματος με περισσότερους από δύο άξονες άφορτο, munladen, είναι μεγαλύτερη από τη μάζα δοκιμής για το όχημα δύο αξόνων, τότε το όχημα αυτό υποβάλλεται σε δοκιμή χωρίς επιπρόσθετο φορτίο.
 Εάν η μάζα ενός οχήματος με δύο άξονες, munladen, είναι μεγαλύτερη από τη μάζα δοκιμής, τότε το όχημα αυτό υποβάλλεται σε δοκιμή χωρίς επιπρόσθετο φορτίο.
 M2, M3
 mt = mro
 Η μάζα σε κατάσταση λειτουργίας πρέπει να επιτυγχάνεται με ανοχή ± 10 %.
 Ημιτελές
 M2, M3
 Αν οι δοκιμές πραγματοποιούνται επί ημιτελούς οχήματος χωρίς αμάξωμα,
 mtarget = 50 [kg/kW] × Pn [kW] υπολογίζεται σε συμφωνία με τους ανωτέρω όρους (βλέπε κατηγορίες N2, N3),
 ή
 mt = mchassisM2M3 + mxloadM2M3 = mro
 Η μάζα σε κατάσταση λειτουργίας πρέπει να επιτυγχάνεται με ανοχή ± 10 %.
 2.2.2. Κατόπιν αιτήσεως του ενδιαφερομένου, το όχημα της κατηγορίας M2, M3, N2 ή N3 θεωρείται αντιπροσωπευτικό του ολοκληρωμένου τύπου του, εάν οι δοκιμές διενεργούνται επί ημιτελούς οχήματος χωρίς αμάξωμα. Στη δοκιμή ημιτελούς οχήματος, όλα τα σχετικά ηχομονωτικά υλικά, οι πίνακες και τα στοιχεία και συστήματα μείωσης του θορύβου τοποθετούνται επί του οχήματος όπως σχεδιάσθηκε από τον κατασκευαστή με την εξαίρεση τμήματος του αμαξώματος που κατασκευάσθηκε μεταγενέστερα.
 Καμία νέα δοκιμή δεν θα απαιτείται λόγω τοποθέτησης συμπληρωματικής δεξαμενής καυσίμων ή ανατοποθέτησης της αρχικής δεξαμενής καυσίμων υπό τον όρον ότι δεν έχουν τροποποιηθεί άλλα μέρη ή δομές του οχήματος που προφανώς επηρεάζουν τις εκπομπών ήχου.
 Τα υπό δοκιμή ελαστικά πρέπει να είναι αντιπροσωπευτικά του οχήματος και πρέπει να επιλέγονται από τον κατασκευαστή του οχήματος και να καταγράφονται στην προσθήκη του εντύπου της ανακοίνωσης (παράρτημα 1 προσάρτημα 1). Πρέπει να αντιστοιχούν σε ένα από τα μεγέθη ελαστικών που ορίζονται για το όχημα ως βασικός εξοπλισμός. Το ελαστικό διατίθεται ή θα διατίθεται στην αγορά ταυτόχρονα με το όχημα (1). Τα ελαστικά πρέπει να πληρώνονται με αέρα στην πίεση που συνιστάται από τον κατασκευαστή του οχήματος για τη μάζα δοκιμής του οχήματος. Τα ελαστικά πρέπει να έχουν τουλάχιστον 1,6 mm βάθος πέλματος.
 2.2.3. Πριν από την έναρξη των μετρήσεων, πρέπει να επιτυγχάνονται οι κανονικές συνθήκες λειτουργίας του οχήματος.
 2.2.4. Εάν το όχημα έχει


text:
κίνηση σε περισσότερους από δύο τροχούς, τότε υποβάλλεται σε δοκιμή κινούμενο στους τροχούς που προορίζονται για τη συνήθη οδική χρήση.
 2.2.5. Αν το όχημα είναι εφοδιασμένο με ανεμιστήρα/-ες με μηχανισμό αυτόματης ενεργοποίησης, στη διάρκεια των μετρήσεων αποκλείεται κάθε επέμβαση στην εν λόγω διάταξη.
 2.2.6. Εάν το όχημα είναι εφοδιασμένο με σύστημα εξάτμισης που περιέχει ινώδη υλικά, πριν από τη δοκιμή πρέπει να πραγματοποιείται προετοιμασία του συστήματος εξάτμισης σύμφωνα με το παράρτημα 4.
 2.2.7. Διαδικασία υπολογισμού για τον καθορισμό του επιπρόσθετου φορτίου των οχημάτων Ν2 και Ν3 μόνο.
 2.2.7.1. Υπολογισμός του επιπρόσθετου φορτίου
 Η μάζα-στόχος, mtarget, (ανά kW ονομαστικής ισχύος) για διαξονικά οχήματα της κατηγορίας N2 και N3 καθορίζεται στον πίνακα στο σημείο 2.2.1 ανωτέρω.
 mtarget = 50 [kg/kW] × Pn [kW]
 (1)
 Για να επιτευχθεί η απαιτούμενη μάζα-στόχος, mtarget, για ένα όχημα που υποβάλλεται σε δοκιμή, το όχημα χωρίς φορτίο, καθώς και η μάζα του οδηγού, md, φορτώνεται με μια επιπλέον μάζα, mxload, η οποία τοποθετείται υπεράνω του οπίσθιου άξονα όπως αναφέρεται στον τύπο (8):
 mtarget = munladen + md + mxload
 (2)
 Η μάζα-στόχος, mtarget, πρέπει να επιτυγχάνεται με ανοχή ± 5 τοις εκατό.
 Η μάζα οχήματος του οχήματος δοκιμής άνευ φορτίου, munladen, υπολογίζεται με τη μέτρηση σε κλίμακα του φορτίου του εμπρόσθιου άξονα χωρίς φορτίο, mfa load unladen, και το φορτίο οπίσθιου άξονα χωρίς φορτίο, φορτίο, mra load unladen, που αναφέρεται στον τύπο (3):
 munladen = mfa load unladen + mra load unladen
 (3)
 Με τη χρήση των τύπων (2) και (3), το επιπρόσθετο φορτίο, mxload, υπολογίζεται όπως αναφέρεται στους τύπους (4) και (5):
 mxload = mtarget – (md + munladen)
 (4)
 mxload = mtarget – (md + mfa load unladen + mra load unladen)
 (5)
 Το άθροισμα του επιπρόσθετου φορτίου, mxload, και του φορτίου οπίσθιου άξονα σε άφορτη κατάσταση, mra load unladen, περιορίζεται στο 75 τοις εκατό της τεχνικά αποδεκτής μέγιστης μάζας εμφόρτου οχήματος του πίσω άξονα, mac ra max, όπως αναφέρεται στον τύπο (6):
 0,75 mac ra max ≥ mxload + mra load unladen
 (6)
 Η mxload περιορίζεται σύμφωνα με τον τύπο (7):
 mxload ≤ 0,75 mac ra max – mra load unladen
 (7)
 Εάν το υπολογιζόμενο επιπρόσθετο φορτίο, mxload, στον τύπο (5) πληροί τον τύπο (7), τότε το επιπρόσθετο φορτίο ισούται με τον τύπο (5). Η μάζα δοκιμής, mt, του οχήματος είναι όπως υπολογίζεται από τον τύπο (8):
 mt = mxload + md + mfa load unladen + mra load unladen
 (8)
 Στην περίπτωση αυτή, η μάζα δοκιμής του οχήματος είναι ίση με τη μάζα-στόχο
 mt = mtarget
 (9)
 Εάν το υπολογιζόμενο επιπρόσθετο φορτίο, mxload, στον τύπο (5) δεν πληροί τον τύπο (7), μάλλον πληροί τον τύπο (10).
 mxload > 0,75 mac ra max – mra load unladen
 (10)
 στη συνέχεια, το επιπρόσθετο φορτίο, mxload, όπως δίνεται από τον τύπο (11):
 mxload = 0,75 mac ra max – mra load unladen
 (11)
 Και η μάζα δοκιμής, mt, του οχήματος είναι όπως υπολογίζεται από τον τύπο (12):
 mt = 0,75 mac ra max + md + mfa load unladen
 (12)
 Στην περίπτωση αυτή, η μάζα δοκιμής


text:
του οχήματος είναι μικρότερη από τη μάζα-στόχο
 mt < mtarget
 (13)
 2.2.7.2. Εκτιμήσεις φόρτωσης, αν το φορτίο δεν μπορεί να ευθυγραμμιστεί με το κέντρο του πίσω άξονα
 Σε περίπτωση που δεν είναι εφικτή η ευθυγράμμιση του κέντρου βάρους του επιπρόσθετου φορτίου, mxload, με το κέντρο του πίσω άξονα, η μάζα δοκιμής, mt, του οχήματος δεν πρέπει να υπερβαίνει το άθροισμα του φορτίου του εμπρόσθιου άξονα σε άφορτη κατάσταση, mra load unladen, και του οπίσθιου άξονα υπό συνθήκες χωρίς φορτίο, mra load unladen συν το επιπρόσθετο φορτίο, mxload, και τη μάζα του οδηγού, md.
 Αυτό σημαίνει ότι, εάν τα πραγματικά φορτία εμπρόσθιου και οπίσθιου άξονα μετρώνται σε κλίμακα, όταν το επιπρόσθετο φορτίο, mxload, τοποθετείται στο όχημα και είναι ευθυγραμμισμένο με το κέντρο του οπίσθιου άξονα, η μάζα δοκιμής του οχήματος μείον τη μάζα του οδηγού είναι όπως δίδεται από τον τύπο (14):
 mt – md = mfa load laden + mra load laden
 (14)
 Όπου:
 mfa load laden = mfa load unladen
 (15)
 Εάν το κέντρο βάρους του επιπρόσθετου φορτίου δεν μπορεί να ευθυγραμμιστεί με το κέντρο του πίσω άξονα, ο τύπος (14) εξακολουθεί να πληρούται, αλλά
 mfa load laden > mfa load unladen
 (16)
 επειδή το επιπρόσθετο φορτίο έχει κατανείμει εν μέρει τη μάζα του στον εμπρόσθιο άξονα. Στην περίπτωση αυτή, δεν επιτρέπεται να προσυτεθεί περισσοτέρη μάζα στον οπίσθιο άξονα προκειμένου να αντισταθμιστεί η μάζα που μεταφέρεται στον εμπρόσθιο άξονα.
 2.2.7.3. Μάζα δοκιμής για οχήματα με περισσότερους από δύο άξονες
 Εάν ένα όχημα με περισσότερους από δύο άξονες υποβάλλεται σε δοκιμή, τότε η μάζα δοκιμής του οχήματος πρέπει να είναι η ίδια με τη μάζα δοκιμής για τη μάζα δοκιμής διαξονικών οχημάτων.
 Εάν η μάζα ενός άφορτου οχήματος με περισσότερους από δύο άξονες είναι μεγαλύτερη από τη μάζα δοκιμής για το όχημα δύο αξόνων, τότε το όχημα αυτό υποβάλλεται σε δοκιμή χωρίς επιπρόσθετο φορτίο.
 3. Μέθοδοι ελέγχου
 3.1. Μέτρηση ήχου οχημάτων εν κινήσει
 3.1.1. Γενικές συνθήκες δοκιμής
 Δύο γραμμές, AA′ και ΒΒ′, οι οποίες είναι παράλληλες με τη γραμμή PP′ και βρίσκονται αντιστοίχως 10 m ± 0,05 m εμπρός και 10 m ± 0,05 m πίσω από τη γραμμή PP′ σημαίνονται στον διάδρομο δοκιμής.
 Σε κάθε πλευρά του οχήματος εκτελούνται τουλάχιστον τέσσερις μετρήσεις για κάθε ταχύτητα. Τυχόν προκαταρκτικές μετρήσεις για λόγους ρύθμισης δεν λαμβάνονται υπόψη.
 Το μικρόφωνο τοποθετείται σε απόσταση 7,5 m ± 0,05 m από τον άξονα αναφοράς CC′ του στίβου δοκιμής και 1,2 m ± 0,02 m επάνω από το έδαφος.
 Ο άξονας αναφοράς για συνθήκες ελεύθερου πεδίου (βλέπε πρότυπο IEC 61672-1:2002) πρέπει να είναι οριζόντιος και κάθετα διατεταγμένος προς την τροχιά της γραμμής CC′ του οχήματος.
 3.1.2. Ειδικές συνθήκες δοκιμής για οχήματα
 3.1.2.1. Οχήματα κατηγορίας M1, N1 και M2 ≤ 3 500 kg τεχνικώς αποδεκτή μέγιστη έμφορτη μάζα:
 Καθ' όλη τη διάρκεια της δοκιμής, η τροχιά της κεντρικής γραμμής του οχήματος πρέπει να ακολουθεί τη γραμμή CC′ όσο το δυνατόν πλησιέστερα, από το σημείο προσέγγισης της γραμμής AA′ έως ότου το πίσω μέρος του οχήματος διέλθει από τη γραμμή ΒΒ′. Εάν το όχημα λαμβάνει κίνηση από περισσότερους


text:
από δύο τροχούς, τότε υποβάλλεται σε δοκιμή κινούμενο στους τροχούς που προορίζονται για τη συνήθη οδική χρήση.
 Εάν το όχημα είναι εφοδιασμένο με βοηθητικό χειροκίνητο κιβώτιο ταχυτήτων ή με κινητήριο άξονα πολλαπλών σχέσεων μετάδοσης, πρέπει να χρησιμοποιείται η θέση που ενδείκνυται για οδήγηση εντός πόλης υπό κανονικές συνθήκες. Σε κάθε περίπτωση, αποκλείονται οι σχέσεις μετάδοσης για βραδείς χειρισμούς, στάθμευση ή πέδηση.
 Η μάζα δοκιμής του οχήματος πρέπει να είναι αυτή του πίνακα του σημείου 2.2.1.
 Η ταχύτητα δοκιμής vtest είναι 50 km/h ± 1 km/h. Η ταχύτητα δοκιμής πρέπει να επιτυγχάνεται όταν το σημείο αναφοράς βρίσκεται στη γραμμή PP′.
 Εάν η ταχύτητα δοκιμής τροποποιείται είναι σύμφωνα με το σημείο 3.1.2.1.4.1 στοιχείο ε) του παραρτήματος 3 του παρόντος κανονισμού, η τροποποιηθείσα ταχύτητα δοκιμής πρέπει να χρησιμοποιείται τόσο για την επιτάχυνση όσο και για τη δοκιμή σταθερής ταχύτητας.
 3.1.2.1.1. Δείκτης λόγου ισχύος προς μάζα (PMR)
 Ο δείκτης PMR ορίζεται ως εξής:
 PMR = (Pn / mro) * 1 000 kg/kW, όπου η Pn μετράται σε kW και το mro μετράται σε kg σύμφωνα με το σημείο 2.2.1 του παρόντος παραρτήματος.
 Σε περίπτωση που δύο ή περισσότερες πηγές ηλεκτρικής πρόωσης λειτουργούν σε συνθήκες δοκιμής που ορίζονται στο σημείο 3.1.2.1 του παραρτήματος 3 του παρόντος κανονισμού, το σύνολο της καθαρής ισχύος κινητήρα, Pn, ισούται με το αριθμητικό άθροισμα των παράλληλων προωθητικών κινητήρων επί του οχήματος. Προωθητικοί κινητήρες που εφαρμόζονται παράλληλα είναι εκείνες οι πηγές ενέργειας που παρέχουν κίνηση προς τα εμπρός του οχήματος σε συνδυασμό με τις συνθήκες δοκιμής που ορίζονται στο σημείο 3.1.2.1. του παραρτήματος 3 του παρόντος κανονισμού. Καθορισμένη ισχύς για κινητήρες χωρίς καύση είναι η ισχύς που δηλώνεται από τον κατασκευαστή.
 Ο PMR, άνευ διαστάσεων, χρησιμοποιείται για τον υπολογισμό της επιτάχυνσης.
 3.1.2.1.2. Υπολογισμός της επιτάχυνσης
 Οι τύποι υπολογισμού επιτάχυνσης ισχύουν μόνο για τις κατηγορίες M1, N1 and M2 ≤ 3 500 kg τεχνικώς αποδεκτής μέγιστης έμφορτης μάζας.
 Όλες οι τιμές επιτάχυνσης υπολογίζονται με διαφορετικές ταχύτητες του οχήματος στον στίβο δοκιμής (2). Οι τύποι που παρατίθενται χρησιμοποιούνται για τον υπολογισμό των μεγεθών awot i, awot i+1 και awot test. Η ταχύτητα στο σημείο ΑΑ′ ή PP′ ορίζεται ως η ταχύτητα του οχήματος όταν το σημείο αναφοράς διέρχεται από το σημείο AA′ (vAA′) ή PP′ (vPP′). Η ταχύτητα στο σημείο ΒΒ′ ορίζεται ως η ταχύτητα του οχήματος όταν το πίσω μέρος του διέρχεται από τη σημείο ΒΒ′ (vΒΒ′). Η χρησιμοποιούμενη για τον υπολογισμό της επιτάχυνσης μέθοδος πρέπει να υποδεικνύεται στο πρακτικό δοκιμής.
 Για τον σκοπό του προσδιορισμού του σημείου αναφοράς του οχήματος, το μήκος του οχήματος (lveh) λαμβάνει διαφορετικές τιμές στον παρακάτω τύπο. Εάν το σημείο αναφοράς βρίσκεται στο εμπρόσθιο τμήμα του οχήματος τότε l = lveh, στο μέσο: l = lveh και στο οπίσθιο τμήμα: l = 0.
 Κατ' επιλογή του κατασκευαστή του οχήματος, τα οχήματα με εμπρόσθιο κινητήρα μπορούν να χρησιμοποιούν l = 5 m, και τα οχήματα με κινητήρα στο κέντρο μπορούν να χρησιμοποιούν l = 2,5 m.
 3.1.2.1.2.1. Διαδικασία υπολογισμού για οχήματα με χειροκίνητο, αυτόματο και προσαρμοζόμενο κιβώτιο ταχυτήτων και μετάδοση κίνησης με κιβώτιο μεταβαλλόμενων σχέσεων μετάδοσης (CVT) τα


text:
οποία υποβάλλονται σε δοκιμή με κλειδωμένες σχέσεις μετάδοσης:
 awot test = ((vBB′/3,6)2 – (vAA′/3,6)2) / (2*(20+l))
 Το μέγεθος awot test που χρησιμοποιείται για την επιλογή της σχέσης μετάδοσης πρέπει να είναι η μέση τιμή των τεσσάρων τιμών awot test, i κάθε έγκυρης μέτρησης.
 Μπορεί να χρησιμοποιηθεί προεπιτάχυνση. Το σημείο πατήματος του επιταχυντή πριν από τη γραμμή AA′ θα αναφερθεί στην προσθήκη του εντύπου της ανακοίνωσης (προσάρτημα 1 του παραρτήματος 1).
 3.1.2.1.2.2. Διαδικασία υπολογισμού για οχήματα με αυτόματο, προσαρμοζόμενο κιβώτιο ταχυτήτων και CVT, τα οποία υποβάλλονται σε δοκιμή με μη κλειδωμένες σχέσεις μετάδοσης:
 Το μέγεθος awot test που χρησιμοποιείται για την επιλογή της σχέσης μετάδοσης πρέπει να είναι η μέση τιμή των τεσσάρων τιμών awot test, i κάθε έγκυρης μέτρησης.
 Εάν οι διατάξεις ή οι μετρήσεις που περιγράφονται στο σημείο 3.1.2.1.4.2. μπορούν να χρησιμοποιηθούν για τον έλεγχο της λειτουργίας του κιβωτίου ταχυτήτων με σκοπό την ικανοποίηση των απαιτήσεων της δοκιμής, το μέγεθος awot test υπολογίζεται με την εξίσωση:
 awot test = ((vBB′/3,6)2 – (vAA′/3,6)2) / (2*(20+l))
 Μπορεί να χρησιμοποιηθεί προεπιτάχυνση.
 Εάν δεν χρησιμοποιούνται οι διατάξεις ή οι μετρήσεις που περιγράφονται στο σημείο 3.1.2.1.4.2, το μέγεθος awot υπολογίζεται με την εξίσωση:
 awot_testPP-BB = ((vBB′/3,6)2 – (vPP′/3,6)2) / (2*(10+l))
 Δεν μπορεί να χρησιμοποιηθεί προεπιτάχυνση.
 Το σημείο πατήματος του επιταχυντή είναι το σημείο διέλευσης του σημείου αναφοράς από τη γραμμή AA′.
 3.1.2.1.2.3. Επιτάχυνση-στόχος
 Ως επιτάχυνση-στόχος aurban ορίζεται η τυπική επιτάχυνση σε συνθήκες αστικής κυκλοφορίας, η οποία προκύπτει από στατιστικές έρευνες. Η συνάρτηση αυτή εξαρτάται από τον PMR ενός οχήματος.
 Η επιτάχυνση-στόχος aurban προκύπτει από τη σχέση:
 aurban = 0,63 * log10 (PMR) – 0,09
 3.1.2.1.2.4. Επιτάχυνση αναφοράς
 Ως επιτάχυνση αναφοράς awot ref ορίζεται η επιτάχυνση που απαιτείται κατά τη δοκιμή επιτάχυνσης στον στίβο δοκιμής. Η επιτάχυνση αναφοράς αποτελεί συνάρτηση του λόγου ισχύος προς μάζα ενός οχήματος (PMR). Η συνάρτηση αυτή διαφέρει ανάλογα με τις κατηγορίες των οχημάτων.
 Η επιτάχυνση αναφοράς awot προκύπτει από τη σχέση:
 awot ref = 1,59 * log10 (PMR) – 1,41
 για PMR ≥ 25
 awot ref = a urban = 0,63 * log10 (PMR) – 0,09
 για PMR < 25
 3.1.2.1.3. Μερικός συντελεστής ισχύος kP
 Ο μερικός συντελεστής ισχύος kP (βλέπε σημείο 3.1.3.1) χρησιμοποιείται για τον σταθμισμένο συνδυασμό των αποτελεσμάτων της δοκιμής επιτάχυνσης και της δοκιμής σταθερής ταχύτητας οχημάτων των κατηγοριών M1 και N1 και M2 ≤ 3 500 kg τεχνικώς αποδεκτής μέγιστης έμφορτης μάζας
 Για δοκιμές με περισσότερες από μία σχέσεις μετάδοσης, πρέπει να χρησιμοποιείται η τιμή awot ref αντί της τιμής awot test (βλέπε σημείο 3.1.3.1).
 3.1.2.1.4. Επιλογή σχέσης μετάδοσης
 Η επιλογή σχέσεων μετάδοσης για τη δοκιμή εξαρτάται από το ειδικό δυναμικό επιτάχυνσης awot με την πεταλούδα πλήρως ανοιγμένη, ανάλογα με την επιτάχυνση αναφοράς awot ref που απαιτείται για τη δοκιμή επιτάχυνσης με την πεταλούδα πλήρως ανοιγμένη.
 Αν το όχημα επιτρέπει διαφορετικές ρυθμίσεις μετάδοσης, όπως η αυτόματη ή χειροκίνητη επιλογή σχέσης μετάδοσης και/ή έχει διαφορετικά προγράμματα λογισμικού ή προγράμματα λειτουργίας του κιβωτίου (π.χ. για οδήγηση εκτός δρόμου, υπό συνθήκες ψύχους, πρόγραμμα προσαρμοζόμενο στις οδηγικές συνθήκες) που οδηγούν σε έγκυρες επιταχύνσεις, ο κατασκευαστής του οχήματος οφείλει να αποδεικνύει στην


text:
τεχνική υπηρεσία ότι το όχημα υποβάλλεται σε δοκιμή με το πρόγραμμα λειτουργίας με το οποίο επιτυγχάνει την επιτάχυνση την πλησιέστερη προς την awot ref.
 Η μετάδοση κίνησης του οχήματος, το κιβώτιο ή η σχέση μετάδοσης πρέπει να μπορούν να ελέγχονται με ηλεκτρονικά ή μηχανικά μέτρα προκειμένου να αποφεύγεται η ενεργοποίηση μιας λειτουργίας «kick-down».
 Τα σχήματα 3α έως 3ε του προσαρτήματος αυτού του παραρτήματος παρέχουν κριτήρια επιλογής ταχύτητας και κριτήρια λειτουργίας εργαλεία δοκιμής κα τα και τα κριτήρια για τις κατηγορίες Μ1 και Μ2 με τεχνικά αποδεκτή μέγιστη μάζα έμφορτου οχήματος που δεν υπερβαίνει τα 3 500 kg και της κατηγορίας N1, σε μορφή διαγράμματος ροής για τη διεξαγωγή της δοκιμής.
 3.1.2.1.4.1. Οχήματα με χειροκίνητο, αυτόματο και προσαρμοζόμενο κιβώτιο ταχυτήτων ή κιβώτια μεταβαλλόμενων σχέσεων μετάδοσης (CVT), τα οποία υποβάλλονται σε δοκιμή με κλειδωμένες σχέσεις μετάδοσης
 Για την επιλογή των σχέσεων μετάδοσης ισχύουν οι ακόλουθες συνθήκες:
 α)
 Εάν μια συγκεκριμένη σχέση ισχύος αποδίδει επιτάχυνση εντός εύρους ανοχής ±5 τοις εκατό της τιμής της επιτάχυνσης αναφοράς awot ref, η οποία δεν υπερβαίνει τα 2,0 m/s2, τότε η δοκιμή πραγματοποιείται με αυτήν τη σχέση μετάδοσης.
 β)
 Εάν καμία από τις σχέσεις μετάδοσης δεν αποδίδει την απαιτούμενη επιτάχυνση, τότε επιλέγεται μια σχέση μετάδοσης i, η οποία αποδίδει επιτάχυνση μεγαλύτερη από την επιτάχυνση αναφοράς και μια σχέση μετάδοσης i + 1, η οποία αποδίδει επιτάχυνση μικρότερη από την επιτάχυνση αναφοράς Εάν η τιμή της επιτάχυνσης στη σχέση μετάδοσης i δεν υπερβαίνει τα 2,0 m/s2, τότε για τη δοκιμή μπορούν να χρησιμοποιούνται και οι δύο σχέσεις μετάδοσης. Ο λόγος στάθμισης σε σχέση με την επιτάχυνση αναφοράς awot ref υπολογίζεται από τη σχέση:
 όπου k = (awot ref – awot (i+1))/(awot (i) – awot (i+1))
 γ)
 εάν η επιτάχυνση που αποδίδει η σχέση μετάδοσης i υπερβαίνει τα 2,0 m/s2, χρησιμοποιείται η πρώτη σχέση μετάδοσης που αποδίδει επιτάχυνση μικρότερη από 2,0 m/s2, εκτός εάν η σχέση μετάδοσης i + 1 αποδίδει επιτάχυνση μικρότερη από το μέγεθος aurban. Στην περίπτωση αυτή, χρησιμοποιούνται δύο σχέσεις μετάδοσης, η i και η i + 1, περιλαμβανομένης της σχέσης μετάδοσης i που αποδίδει επιτάχυνση άνω των 2,0 m/s2. Στις υπόλοιπες περιπτώσεις δεν χρησιμοποιείται καμία άλλη σχέση μετάδοσης. Για τον υπολογισμό του μερικού συντελεστή ισχύος kP πρέπει να χρησιμοποιείται η επιτευχθείσα επιτάχυνση awot test αντί της awot ref.
 δ)
 Εάν στο κιβώτιο ταχυτήτων του οχήματος υπάρχει μία μόνο επιλογή σχέσης μετάδοσης, η δοκιμή επιτάχυνσης διεξάγεται με αυτήν τη σχέση μετάδοσης. Εν συνεχεία, η επιτευχθείσα επιτάχυνση χρησιμοποιείται για τον υπολογισμό του μερικού συντελεστή ισχύος kP αντί της awot ref.
 ε)
 Εάν σε μια συγκεκριμένη σχέση μετάδοσης η ταχύτητα του κινητήρα υπερβαίνει την ονομαστική ταχύτητα προτού το όχημα διέλθει από τη γραμμή ΒΒ′, τότε χρησιμοποιείται η αμέσως μεγαλύτερη σχέση μετάδοσης. Εάν η αμέσως μεγαλύτερη σχέση μετάδοσης αποδίδει επιτάχυνση μικρότερη από το μέγεθος aurban, η ταχύτητα δοκιμής του οχήματος, vtest, μειώνεται κατά 2,5 km/h και η επιλογή σχέσης μετάδοσης προχωρεί όπως καθορίζεται από τις επιλογές που αναφέρονται στην παρούσα παράγραφο. Σε καμία περίπτωση η ταχύτητα δοκιμής του οχήματος δεν μπορεί να μειωθεί κάτω από τα 40 km/h. Στην


text:
περίπτωση αυτή, σχέση μετάδοσης επιτρέπεται ακόμη κι αν η δοκιμή awot δεν υπάρχει aurban.
 Στην περίπτωση οχήματος που δεν εξαιρείται από τις ASEP, σύμφωνα με το σημείο 6.2.3, η σχέση μετάδοσης i υποβάλλεται σε δοκιμή και οι τιμές αναφέρονται (Lwot i, nwot,BB i vwot,BB i), προκειμένου να διενεργηθούν οι δοκιμές του παραρτήματος 7.
 3.1.2.1.4.2. Οχήματα με αυτόματο, προσαρμοζόμενο κιβώτιο ταχυτήτων και κιβώτιο μεταβαλλόμενων σχέσεων μετάδοσης (CVT) τα οποία υποβάλλονται σε δοκιμή με μη κλειδωμένες σχέσεις μετάδοσης:
 Χρησιμοποιείται η θέση επιλογέα ταχύτητας για πλήρως αυτόματη λειτουργία.
 Η τιμή επιτάχυνσης της δοκιμής awot υπολογίζεται όπως ορίζεται στο σημείο 3.1.2.1.2.2.
 Εν συνεχεία, η δοκιμή μπορεί να περιλαμβάνει αλλαγή σχέσης μετάδοσης σε μικρότερη σχέση μετάδοσης με μεγαλύτερη επιτάχυνση. Η αλλαγή σε μεγαλύτερη σχέση μετάδοσης με μικρότερη επιτάχυνση δεν επιτρέπεται. Η αλλαγή σε σχέση μετάδοσης που δεν χρησιμοποιείται σε συνθήκες κυκλοφορίας εντός πόλης πρέπει να αποφεύγεται.
 Ως εκ τούτου, επιτρέπεται η εγκατάσταση και χρήση ηλεκτρονικών ή μηχανικών διατάξεων, περιλαμβανομένων εναλλασσόμενων θέσεων του επιλογέα σχέσης μετάδοσης, προκειμένου να αποφεύγεται η αλλαγή σε σχέση μετάδοσης που δεν χρησιμοποιείται συνήθως στις προδιαγραφόμενες συνθήκες δοκιμής για κυκλοφορία εντός πόλης.
 Η επιτευχθείσα επιτάχυνση awot test πρέπει να είναι μικρότερη ή ίση με την aurban.
 Ει δυνατόν, ο κατασκευαστής πρέπει να λαμβάνει μέτρα έτσι ώστε η τιμή επιτάχυνσης awot test να μην υπερβαίνει τα 2,0 m/s2.
 Η επιτευχθείσα επιτάχυνση awot test χρησιμοποιείται εν συνεχεία, αντί της awot ref, για τον υπολογισμό του μερικού συντελεστή kp (βλ. σημείο 3.1.2.1.3).
 3.1.2.1.5. Δοκιμή επιτάχυνσης
 Ο κατασκευαστής ορίζει τη θέση του σημείου αναφοράς μπροστά από τη γραμμή AA′ για το πάτημα του επιταχυντή στο τέρμα της διαδρομής του. Ο επιταχυντής πατιέται στο τέρμα της διαδρομής του (το ταχύτερο δυνατόν) όταν το σημείο αναφοράς του οχήματος προσεγγίσει το καθορισμένο σημείο. Ο επιταχυντής διατηρείται σε αυτήν τη θέση έως ότου το οπίσθιο τμήμα του οχήματος φτάσει στη γραμμή ΒΒ′. Ο επιταχυντής εν συνεχεία απελευθερώνεται το ταχύτερο δυνατόν. Το σημείο πλήρους πατήματος του επιταχυντή θα αναφερθεί στην προσθήκη του εντύπου της ανακοίνωσης (προσάρτημα 1 του παραρτήματος 1). Η Τεχνική Υπηρεσία έχει τη δυνατότητα διενέργειας προκαταρκτικής δοκιμής.
 Στην περίπτωση αρθρωτών οχημάτων αποτελούμενων από δύο μη διαχωριζόμενα τμήματα που συγκροτούν ένα ενιαίο όχημα, το ημιρυμουλκούμενο δεν λαμβάνεται υπόψη για τον προσδιορισμό της στιγμής που το όχημα διέρχεται από τη γραμμή ΒΒ′.
 3.1.2.1.6. Δοκιμή σταθερής ταχύτητας
 Η δοκιμή σταθερής ταχύτητας διεξάγεται με την/τις σχέση/-εις μετάδοσης που ορίζονται για τη δοκιμή επιτάχυνσης και με σταθερή ταχύτητα 50 km/h με ανοχή ± 1 km/h, μεταξύ των γραμμών AA′ και ΒΒ′. Κατά τη διάρκεια της δοκιμής σταθερής ταχύτητας, το χειριστήριο του επιταχυντή πρέπει να βρίσκεται σε θέση που επιτρέπει τη διατήρηση σταθερής ταχύτητας μεταξύ των γραμμών AA′ και BB′, όπως ορίζεται. Εάν για τη δοκιμή επιτάχυνσης η σχέση μετάδοσης κλειδώνεται, τότε η ίδια σχέση μετάδοσης πρέπει να κλειδώνεται και για τη δοκιμή σταθερής ταχύτητας.
 Για οχήματα με PMR < 25 δεν χρειάζεται δοκιμή σταθερής ταχύτητας.
 3.1.2.2. Οχήματα κατηγοριών M2 > 3 500 kg τεχνικώς αποδεκτής μέγιστης έμφορτης μάζας, M3, N2, N3:
 Καθ' όλη τη διάρκεια της δοκιμής, η τροχιά της κεντρικής γραμμής του οχήματος


text:
πρέπει να ακολουθεί τη γραμμή CC′ όσο το δυνατόν πλησιέστερα, από το σημείο προσέγγισης της γραμμής AA′ έως ότου το πίσω μέρος του οχήματος διέλθει από τη γραμμή ΒΒ′. Η δοκιμή διεξάγεται χωρίς ρυμουλκούμενο ή ημιρυμουλκούμενο. Εάν το ρυμουλκούμενο δεν μπορεί να διαχωριστεί εύκολα από το έλκον όχημα, το ρυμουλκούμενο αγνοείται κατά την εξέταση της διέλευσης από τη γραμμή ΒΒ′. Εάν στο όχημα είναι ενσωματωμένος εξοπλισμός, όπως αναμικτήρες σκυροδέματος, συμπιεστές κ.λπ., ο εξοπλισμός αυτός δεν πρέπει να βρίσκεται σε λειτουργία κατά τη διάρκεια της δοκιμής. Η μάζα δοκιμής του οχήματος πρέπει να είναι η μάζα δοκιμής του πίνακα στο σημείο 2.2.1 του παραρτήματος 3 του παρόντος κανονισμού.
 Η τιμή των nBB′ και vBB′ που χρησιμοποιείται για τον προσδιορισμό των σχέσεων μετάδοσης και την επιλογή ταχύτητας του οχήματος πρέπει να είναι η μέση τιμή των τεσσάρων τιμών nBB′, j και vBB′, j κατά τη διάρκεια κάθε έγκυρης μέτρησης.
 Η τιμή nBB′ πρέπει να αναφέρεται, με ακρίβεια 10 στροφών ανά λεπτό. Η αναφερόμενη τιμή nBB′ χρησιμοποιείται σε όλους τους επόμενους υπολογισμούς.
 Η τιμή των vBB′ υποβάλλεται στο πρώτο δεκαδικό ψηφίο (xx, x). Η αναφερόμενη τιμή vBB′ χρησιμοποιείται σε όλους τους επόμενους υπολογισμούς.
 Συνθήκες-στόχος της κατηγορίας M2 > 3 500 kg τεχνικώς μέγιστης αποδεκτής μάζας έμφορτου οχήματος, N2:
 Όταν το σημείο αναφοράς διέρχεται από τη γραμμή BB′, η ταχύτητα του κινητήρα nBB′ πρέπει να αντιστοιχεί στο 70-74 τοις εκατό της ταχύτητας S στην οποία ο κινητήρας αποδίδει τη μέγιστη ονομαστική καθαρή ισχύ του και η ταχύτητα του οχήματος πρέπει να είναι 35 km/h ± 5 km/h. Μεταξύ των γραμμών AA′ και ΒΒ′ διασφαλίζονται συνθήκες σταθερής επιτάχυνσης.
 Συνθήκες-στόχος για τις κατηγορίες M3, N3:
 Όταν το σημείο αναφοράς διέρχεται από τη γραμμή BB′, οι στροφές του κινητήρα nBB′ πρέπει να αντιστοιχούν στο 85-89 τοις εκατό της ταχύτητας S στην οποία ο κινητήρας αποδίδει τη μέγιστη ονομαστική καθαρή ισχύ του και η ταχύτητα του οχήματος πρέπει να είναι 35 km/h ± 5 km/h. Μεταξύ των γραμμών AA′ και ΒΒ′ διασφαλίζονται συνθήκες σταθερής επιτάχυνσης.
 3.1.2.2.1. Επιλογή σχέσης μετάδοσης
 Αποτελεί ευθύνη του κατασκευαστή να καθορίζει τον σωστό τρόπο διενέργειας των δοκιμών ώστε να επιτύχει τις απαιτούμενες συνθήκες.
 Η μετάδοση κίνησης του οχήματος, το κιβώτιο ή η σχέση μετάδοσης επιλέγονται για να είναι σε θέση να πληρούν τις προϋποθέσεις του στόχου σύμφωνα με τα σημεία 3.1.2.2.1.1 ή 3.1.2.2.1.2 του παραρτήματος 3 του παρόντος κανονισμού. Η μετάδοση κίνησης του οχήματος, το κιβώτιο ή η σχέση μετάδοσης πρέπει να μπορούν να ελέγχονται με ηλεκτρονικά ή μηχανικά μέτρα, συμπεριλαμβανομένης της εξαίρεσης της λειτουργίας kick-down.
 Τα σχήματα 4α έως 4δ του προσαρτήματος αυτού του παραρτήματος δίνουν τα κριτήρια επιλογής ταχυτήτων και κριτήρια δοκιμών για τις κατηγορίες Μ2, με τεχνικά αποδεκτή μέγιστη μάζα εμφόρτου οχήματος άνω των 3 500 kg, και την κατηγορία N2, M3 και N3, σε διάγραμμα ροής ως βοήθημα για τη δοκιμή λειτουργίας.
 3.1.2.2.1.1. Χειροκίνητο, αυτόματο, προσαρμοζόμενο κιβώτιο ταχυτήτων ή μετάδοση κίνησης με συνεχώς μεταβαλλόμενη σχέση μετάδοσης (CVT) που υποβάλλονται σε δοκιμή με κλειδωμένες σχέσεις μετάδοσης
 Πρέπει να διασφαλίζονται συνθήκες σταθερής επιτάχυνσης. Η σχέση μετάδοσης επιλέγεται ανάλογα με τις συνθήκες-στόχο.
 Οι


text:
ακόλουθες προϋποθέσεις για την εκπλήρωση των συνθηκών-στόχου στο σημείο 3.1.2.2 του παραρτήματος 3 του παρόντος κανονισμού είναι δυνατές:
 α)
 αν μία επιλογή σχέσης μετάδοσης πληροί τόσο τις συνθήκες-στόχο για τις στροφές του κινητήρα ntarget BB′ όσο και για την ταχύτητα του οχήματος, vtarget BB′, δοκιμή με την εν λόγω σχέση.
 β)
 αν περισσότερες από μία επιλογές σχέσης μετάδοσης πληρούν τόσο τις συνθήκες-στόχο για τις στροφές του κινητήρα ntarget BB′ όσο και για την ταχύτητα του οχήματος, vtarget BB′, δοκιμή με τη σχέση i που δίνει ταχύτητα vBB′ gear i πιο κοντά στα 35 km/h.
 γ)
 αν δύο επιλογές σχέσης μετάδοσης πληρούν τόσο τις συνθήκες-στόχο για τις στροφές του κινητήρα ntarget BB′ όσο και για την ταχύτητα του οχήματος, vtarget BB′, και πληρούν την ακόλουθη συνθήκη.
 (vtarget BB′ – vBB′ gear i) = (vBB′ gear i+1 – vtarget BB′)
 τότε, λαμβάνονται και οι δύο σχέσεις υπόψη για περαιτέρω υπολογισμό της τιμής Lurban.
 δ)
 αν μία επιλογή σχέσης μετάδοσης πληροί τη συνθήκη-στόχο για τις στροφές του κινητήρα ntarget BB′ αλλά όχι και για την ταχύτητα του οχήματος vtarget BB′, χρησιμοποιήστε δύο σχέσεις, τη gearx και τη geary. Οι συνθήκες-στόχος για την ταχύτητα του οχήματος για τις εν λόγω δύο σχέσεις είναι ως εξής:
 σχέσηx
 25 km/h ≤ vBB′x ≤ 30 km/h
 και
 σχέσηy
 40 km/h ≤ vBB′y ≤ 45 km/h
 Και οι δύο σχέσεις, gearx και geary πληρούν τον στόχο των στροφών κινητήρα ntarget BB′. Και οι δύο σχέσεις χρησιμοποιούνται για περαιτέρω υπολογισμό της τιμής Lurban.
 Αν μία μόνο από τις σχέσεις πληροί τον στόχο των στροφών του κινητήρα, ntarget BB′, δοκιμή με την εν λόγω σχέση. Και οι δύο σχέσεις χρησιμοποιούνται για περαιτέρω υπολογισμό της τιμής Lurban.
 ε)
 Αν καμία από τις δύο σχέσεις δεν πληροί τον στόχο των στροφών του κινητήρα, ntarget BB′ βάσει της συνθήκης δ) τότε επιλέγεται η συνθήκη στ).
 στ)
 Εάν καμία επιλογή σχέσης μετάδοσης δεν ικανοποιεί τις στροφές του κινητήρα, επιλέξτε τη σχέση μετάδοσης που ικανοποιεί αφενός την ταχύτητα-στόχο του οχήματος vtarget BB′ και βρίσκεται πλησιέστερα στις στροφές-στόχο του κινητήρα ntarget BB′, αλλά όχι υψηλότερη από ntarget BB′.
 vBB′ gear i = vtarget BB′
 nBB′ gear i ≤ ntarget BB′
 Διασφαλίζονται συνθήκες σταθερής επιτάχυνσης. Η σχέση μετάδοσης στην οποία δεν διασφαλίζεται σταθερή επιτάχυνση δεν λαμβάνεται υπόψη. Υπό οποιεσδήποτε συνθήκες, οι ονομαστικές στροφές του κινητήρα δεν πρέπει να υπερβαίνονται αν το σημείο αναφοράς του οχήματος βρίσκεται στη ζώνη μέτρησης. Εάν οι ονομαστικές στροφές του κινητήρα είναι μεγαλύτερες εντός της ζώνης, η εν λόγω μέτρηση δεν λαμβάνεται υπόψη.
 3.1.2.2.1.2. Αυτόματη μετάδοση της κίνησης, προσαρμοστικά κιβώτια, και κιβώτιο μεταβαλλόμενων σχέσεων μετάδοσης σε δοκιμή με μη κλειδωμένες σχέσεις
 Χρησιμοποιείται η θέση επιλογέα ταχύτητας για πλήρως αυτόματη λειτουργία.
 Εν συνεχεία, η δοκιμή μπορεί να περιλαμβάνει αλλαγή σχέσης μετάδοσης σε μικρότερη σχέση μετάδοσης με μεγαλύτερη επιτάχυνση. Η αλλαγή σε μεγαλύτερη σχέση μετάδοσης με μικρότερη επιτάχυνση δεν επιτρέπεται. Σε κάθε περίπτωση, η αλλαγή σχέσης σε σχέση μετάδοσης που δεν χρησιμοποιείται συνήθως στις προδιαγραφόμενες συνθήκες, όπως ορίζεται από τον κατασκευαστή σε συνθήκες κυκλοφορίας εντός πόλης πρέπει να αποφεύγεται.
 Ως εκ τούτου, επιτρέπεται η εγκατάσταση


text:
και χρήση ηλεκτρονικών ή μηχανικών διατάξεων, συμπεριλαμβανομένων εναλλασσόμενων θέσεων του επιλογέα σχέσης μετάδοσης, προκειμένου να αποφεύγεται η αλλαγή σε σχέση μετάδοσης που δεν χρησιμοποιείται συνήθως στις προδιαγραφόμενες συνθήκες δοκιμής όπως ορίζεται από τον κατασκευή για κυκλοφορία εντός πόλης.
 Οι ακόλουθες προϋποθέσεις για την εκπλήρωση των συνθηκών-στόχου στο σημείο 3.1.2.2. του παραρτήματος 3 του παρόντος κανονισμού είναι δυνατές:
 α)
 αν η επιλογή της θέσης του επιλογέα σχέσης μετάδοσης πληροί τόσο τις συνθήκες-στόχο για τις στροφές του κινητήρα ntarget BB′ όσο και για την ταχύτητα του οχήματος vtarget BB′, δοκιμή με τον επιλογέα σχέσεων στην εν λόγω θέση.
 β)
 Εάν η επιλογή της θέσης του επιλογέα ικανοποιεί τη συνθήκη-στόχο για τις στροφές του κινητήρα ntarget BB′, όχι όμως και τη συνθήκη-στόχο για την ταχύτητα του οχήματος vtarget BB′, αλλαγή της συνθήκης-στόχου για την ταχύτητα του οχήματος προς δύο ταχύτητες-στόχους του οχήματος ως εξής:
 Ορίστε την vBB′1 ως
 25 km/h ≤ vBB′1 ≤ 35 km/h
 και
 Ορίστε την vBB′2 ως
 35 km/h ≤ vBB′y ≤ 45 km/h
 Διενεργήστε δύο δοκιμές, μία με vBB′1 και μία με vBB′2.
 Και οι δύο συνθήκες χρησιμοποιούνται για περαιτέρω υπολογισμό της τιμής Lurban.
 γ)
 Εάν σύμφωνα με τη συνθήκη β) ο στόχος στροφών του κινητήρα ntarget BB′ δεν μπορεί να ικανοποιηθεί, θα πρέπει να επιλέγεται η συνθήκη δ).
 δ)
 Εάν η επιλογή της θέσης του επιλογέα δεν μπορεί να ικανοποιήσει τη συνθήκη-στόχο για τις στροφές του κινητήρα ntarget BB′, όμως τη συνθήκη-στόχο για την ταχύτητα του οχήματος vtarget BB′, αλλαγή της συνθήκης-στόχου για την ταχύτητα του οχήματος προς δύο ταχύτητες-στόχους του οχήματος ως εξής:
 Ορίστε την vBB′1 ως
 25 km/h ≤ vBB′1 ≤ 30 km/h
 και
 Ορίστε την vBB′2 ως
 40 km/h ≤ vBB′y ≤ 45 km/h
 Διεξάγετε δύο δοκιμές, μία με vBB′1 και μία με vBB′2.
 Σε δοκιμές όπου χρησιμοποιούνται nBB′ βρίσκεται πλησιέστερα στις στροφές του κινητήρα ntarget BB′ αλλά όχι υψηλότερο από ntarget BB′.
 nBB′ i ≤ ntarget BB′ για i = 1, 2
 Εάν το όχημα δεν μπορεί να πληροί τη συνθήκη:
 nBB′ i ≤ ntarget BB′ για i = 1, 2
 Χρησιμοποιείται η συνθήκη ε).
 ε)
 Εάν η επιλογή της θέσης του επιλογέα δεν μπορεί να ικανοποιήσει τις συνθήκες-στόχο για τις στροφές του κινητήρα ntarget BB′ και τη συνθήκη-στόχο για την ταχύτητα του οχήματος vtarget BB′, αλλαγή της συνθήκης-στόχου για την ταχύτητα του οχήματος ως εξής:
 vBB′ = vtarget BB′ + 5 km/h
 Διεξαγωγή της δοκιμής με ταχύτητα οχήματος vBB′ όταν nBB′ είναι πλησιεστέρα στις στροφές κινητήρα ntarget BB′. Η αλλαγή σχέσης σε μεγαλύτερη σχέση μετάδοσης και με μικρότερη επιτάχυνση επιτρέπεται αφότου το όχημα διέλθει από τη γραμμή PP′.
 στ)
 Εάν ο σχεδιασμός του κιβωτίου ταχυτήτων του οχήματος προβλέπει μία μόνο σχέση μετάδοσης (κανονική πορεία-D), η οποία περιορίζει τις στροφές του κινητήρα κατά τη διάρκεια της δοκιμής, τότε το όχημα υποβάλλεται σε δοκιμή μόνο στην ταχύτητα-στόχο vtarget BB′.
 3.1.2.2.1.3. Συστήματα μετάδοσης κίνησης χωρίς διαθέσιμες στροφές κινητήρα εσωτερικής καύσης
 Οχήματα με συστήματα μετάδοσης κίνησης που δεν είναι διαθέσιμες οι στροφές του κινητήρα εσωτερικής καύσης πρέπει να πληρούν μόνο τη συνθήκη-στόχο για την ταχύτητα του οχήματος


text:
vtarget BB′.
 Οι ακόλουθες προϋποθέσεις για την εκπλήρωση της συνθήκης-στόχου vtarget BB′ στο σημείο 3.1.2.2 του παραρτήματος 3 του παρόντος κανονισμού είναι δυνατές.
 α)
 Αν δεν είναι διαθέσιμες οι στροφές του κινητήρα, είναι απαραίτητο να πληροίται μόνο η ταχύτητα-στόχος του οχήματος vtarget BB′.
 β)
 Αν δεν είναι διαθέσιμη η ταχύτητα περιστροφής του κινητήρα και η ταχύτητα-στόχος του οχήματος vtarget BB′ δεν είναι δυνατό να πληρούνται, δύο συνθήκες δοκιμής διεξάγονται ως εξής:
 vBB′1 για τη συνθήκη της πρώτης δοκιμή ορίζεται ως
 25 km/h ≤ vBB′1 ≤ 35 km/h
 και
 vBB′2 για τη συνθήκη της δεύτερης δοκιμής ορίζεται ως
 35 km/h ≤ vBB′2 ≤ 45 km/h
 Και οι δύο συνθήκες δοκιμής χρησιμοποιούνται για περαιτέρω υπολογισμό της τιμής Lurban.
 γ)
 Αν δεν είναι διαθέσιμη η ταχύτητα περιστροφής του κινητήρα και η ταχύτητα-στόχος του οχήματος vtarget BB′ και vBB′1 που ορίζονται ως εξής:
 25 km/h ≤ vBB′1 ≤ 35 km/h
 δεν μπορεί να ικανοποιηθεί, είναι αναγκαία η διεξαγωγή, μόνο μίας δοκιμής με vBB′2 όπου η vBB′2 ορίζεται ως
 35 km/h ≤ vBB′2 ≤ 45 km/h
 Η συνθήκη δοκιμής για vBB′2 λαμβάνεται υπόψη για περαιτέρω υπολογισμό της τιμής Lurban.
 3.1.2.2.2. Δοκιμή επιτάχυνσης
 Όταν το σημείο αναφοράς του οχήματος φτάσει στη γραμμή AA′, το χειριστήριο του επιταχυντή πρέπει να πατιέται έως το τέρμα της διαδρομής του (χωρίς αυτόματη αλλαγή σχέσης σε σχέση μετάδοσης μικρότερη από αυτήν που χρησιμοποιείται συνήθως σε κυκλοφορία εντός πόλης) και να διατηρείται πλήρως πατημένο σε αυτήν τη θέση έως ότου το σημείο αναφοράς φτάσει το BB′ + 5 m, οπότε το χειριστήριο του επιταχυντή πρέπει να μπορεί ν′ απελευθερώνεται ύστερα από αίτημα του κατασκευαστή.
 Στην περίπτωση αρθρωτών οχημάτων αποτελούμενων από δύο μη διαχωριζόμενα τμήματα που συγκροτούν ένα ενιαίο όχημα, το ημιρυμουλκούμενο δεν λαμβάνεται υπόψη για τον προσδιορισμό της στιγμής που το όχημα διέρχεται από τη γραμμή ΒΒ′.
 3.1.3. Ερμηνεία των αποτελεσμάτων
 Για οχήματα των κατηγοριών M1 και M2 με μέγιστη επιτρεπόμενη μάζα που δεν υπερβαίνει τα 3 500 kg και κατηγορίας N1, η μέγιστη A-σταθμισμένη στάθμη πίεσης ήχου σε κάθε διέλευση του οχήματος μεταξύ των δύο γραμμών AA′ και BB′, στρογγυλοποιείται στο πρώτο δεκαδικό ψηφίο (π.χ. XX, X).
 Για οχήματα της κατηγορίας M2 με μέγιστη επιτρεπόμενη μάζα που δεν υπερβαίνει τα 3 500 kg και κατηγοριών M3, N2, και N3, η μέγιστη A-σταθμισμένη στάθμη πίεσης ήχου σε κάθε διέλευση του σημείου αναφοράς του οχήματος μεταξύ των δύο γραμμών AA′ και BB′ + 5, στρογγυλοποιείται στο πρώτο δεκαδικό ψηφίο (π.χ. XX, X).
 Σε περίπτωση που παρατηρείται τιμή κορυφής της ηχοστάθμης η οποία είναι εμφανές ότι δεν σχετίζεται με τη στάθμη ηχητικής πίεσης, τότε η μέτρηση δεν λαμβάνεται υπόψη. Σε κάθε πλευρά του οχήματος, διενεργούνται τουλάχιστον τέσσερις μετρήσεις για κάθε συνθήκη δοκιμής και για κάθε σχέση μετάδοσης. Οι μετρήσεις στην αριστερή και τη δεξιά πλευρά μπορούν να γίνονται ταυτόχρονα ή διαδοχικά. Τα αποτελέσματα των τεσσάρων πρώτων έγκυρων διαδοχικών μετρήσεων, με ανοχή 2 dB(A), γεγονός που καθιστά εφικτή τη διαγραφή των άκυρων αποτελεσμάτων (βλέπε σημείο 2.1), χρησιμοποιούνται για τον υπολογισμό του τελικού αποτελέσματος για τη συγκεκριμένη πλευρά του οχήματος. Ο μέσος όρος των αποτελεσμάτων κάθε